Predstavljamo novoizgrađenu Gradsku galeriju likovne umjetnosti – Kakanj-X\nPredstavljamo novoizgrađenu Gradsku galeriju likovne umjetnosti\nNa 6 avg, 2014 299\nRadi se o prostoru o kojem se u Kaknju decenijama sanjalo. Kroz nekoliko fotografija otkrivamo kako izgleda Gradska galerija koja se nalazi na spratu Omladinskog centra u Kaknju (Ulica šehida). U punom sjaju Galerija će zasjati kada u ovom prostoru pred zvanično otvaranje bude postavljena prva izložba slika.\nU proteklom periodu Kakanj je dobio nekoliko novih objekata čije je postojanje od vitalnog značaja za život građana. Tokom 2013. godine u Kaknju je izgrađena nova zgrada Policijske stanice Kakanj. Ubrzo nakon otvaranja ove zgrade započela je i rekonstrukcija zgrade Općinskog suda u Kaknju. Ako se uzme u obzir činjenica da je tokom 2013. godine temeljito obnovljen i Dom kulture u Kaknju, da je izvršena adaptacija i rekonstrukcija zgrade Centra za socijalni rad Kakanj, da je prije nekoliko mjeseci otvoren novoizgrađeni Društveni dom u Čatićima, te da se radi na opremanju Hemodijaliznog centra, možemo zaključiti da će 2013. i 2014. godina biti zapamćene kao zlatni period obnove vitalnih objekata u Kaknju koji su veoma važni za zajednicu.\nU prilog ovoj tvrdnji idu i činjenice da je prošle godine Kakanj dobio novu modernu kuglanu, da je u Kaknju u ovoj godini formirana muzička škola, da su počele aktivnosti na uspostavi gradskog muzeja, te da se planira i izgradnja multipleks-kina.\nKakanj će u budućem periodu dobiti i novu zgradu Općine obzirom da je zgrada u kojoj su trenutno smještene općinske službe vlasništvo RMU Kakanj, te da se radi o trošnom objektu koji će ove godine biti predmet prodaje.\nOpćina Kakanj će u ovoj godini značajnim finansijskim iznosom od 60.000 KM sufinansirati i radove na vanjskoj rekonstrukciji zgrade Općinskog suda u Kaknju koji će obuhvatiti zamjenu krova, uređenje fasade i druge radove.\nIzgradnja novih i sanacija postojećih vitalnih objekata u Kaknju je izraz opredjeljenja kakanjske lokalne zajednice da se na ovaj, jedini pravi način, gradi država Bosna i Hercegovina. Ove aktivnosti će rezultirati poboljšanjem kvaliteta pružanja usluga građanima Kaknja u skladu s izazovima i standardima modernog vremena.


Kladovo: Hapšenje zbog prevare - Društvo - Dnevni list Danas\nPočetna » Vesti » Društvo » Kladovo: Hapšenje zbog prevare\nKladovo: Hapšenje zbog prevare\nZbog postojanja osnova sumnje da je izvršila krivična dela prevara i falsifikovanje službene isprave, pripadnici Ministarstva unutrašnjih poslova u Kladovu uhapsili su radnicu opštine S. D. (1972) iz Kladova.\nKako se navodi u sapštenju PU Bor, sumnja se da je S.D. dovela u zabludu četrdesettrogodišnjeg muškarca iz okoline Kladova, obećavajući mu da će u njegovo ime kupiti zemljište u državnoj svojini i legalizovati objekat koji je on već sagradio na toj parceli i za ove usluge je, u više navrata, tražila novac.\nU policijskom saopštenju se takođe navodi da se sumnja, da je S.D. sačinila rešenje o promeni namene zemljišta sa neistinitim podacima, koje je u pisarnici zavela pod brojem rešenja druge osobe i da je na isti način sačinila i sporazum u koji je unela neistiniti podatak da je služba za pravne poslove donela rešenje da se oštećenom dodeli parcela u državnoj svojini iako je pod tim brojem evidentirana druga osoba. Osumnjičena se tereti i da je od oštećenog takođe tražila novac kako bi mu pomogla u legalizaciji objekta koji je sagrađen na njegovom imanju i sumnja se da je na ovaj način, u periodu od 2010. do 2018. godine, muškarca oštetila za 8.300 evra.\nOsumnjičena je privedena Osnovnom javnom tužilaštvu u Negotinu i nakon saslušanja na predlog dežurnog zamenika javnog tužioca sudija za prethodni postupak odredio joj je pritvor do 30 dana.


Vesti online / Vesti / Svet / Pompeo će se sastati sa Putinom?\nMajk Pompeo (Foto: Arhiva)\nKako se navodi, ova poseta je organizovana na inicijativu Vašingtona.\nIz Ministarstva ne isključuju mogućnost da će se sa Pompeom sastati i predsednik Rusije Vladimir Putin.\nInače, tokom posete će biti nastavljen dijalog sa ruskim šefom diplomatije Sergejom Lavrovom, koji je pokrenut u ponedeljak u Finskoj.\nOvo će biti prva poseta Pompea Rusiji, a glavne teme razgovora sa ruskim državnim vrhom, kako je najavljeno, biće Venecuela, Sirija i Ukrajina, a možda i Severna Koreja.


Saopštenje organizacionog odbora festivala "KG open poetry" - Konkursi regiona\nSaopštenje organizacionog odbora festivala „KG open poetry“\nby KR 17/08/2012 014\nU Studentskom kulturnom centru u Kragujevcu je u subotu, 11. avgusta održan festival „KG open poetry“. Šesnaestoro pesnika, iz Srbije i Hrvаtske je uživo izvodilo svoje pesme, a publika ih ocenjivala zа nаslov nаjboljeg nа prvom festivаlu ovog tipa južno od Beograda u kome je, pored same poezije, značajno i to kako je njeni autori izvode uživo. Od stotinjak prijаvа, koje su pristigle nа konkurs, tročlаni žiri odаbrаo je nаjbolje, koji su biti podeljeni u osam parova. U krаtkim pesničkim dvobojimа publikа je birаla „boljeg” pa su tako do polufinala stigle četiri devojke: Ana Mitrašinović iz Mladenovca, Gordana Rogić iz Užica, Mirjana Andrić i Violeta Eta Tomić iz Kragujevca.\nNakon nerešenog rezultata Ana Mitrašinović i Gordana Rogić podelile su treću nagradu, a u finalu protiv Mirjane Andrić, tesnom pobedom trijumfovala je Violeta Eta Tomić, kojoj je pripala nagrada od 15.000 dinara.\nIdeja pokretanja manifestacije „Kragujevac open poetry” je doprinos u uspostavljanju nove poetske scene s koje bi se čuo živi, neizveštačeni govor mladih pesničkih snaga.\nPobednica prvog „Kragujevac open poetry” rođena je 1984. godine, a do sada je objavljivala u književnim časopisima, učestvovala na raznim književnim festivalima.


Jermenija: Zvanično otvoreno novo predstavništvo Gebrüder Weiss-a u Jerevanu\nMeđunarodna kompanija za transport i logistiku Gebrüder Weiss zvanično je otvorila 3. novembra 2017. svoje predstavništvo u Jerevanu, u Jermeniji.\nU okviru proslave u hotelu Grand Hotel Yerevan o značaju novog predstavništva za mrežu kompanije Gebrüder Weiss govorio je Alexander Kharlamov, izvršni direktor kompanije Gebrüder Weiss za Gruziju i Jermeniju.\nIz Jerevana opslužujemo svoje klijente na destinacijama u Iranu i u Rusiji. Takođe, Jermenija predstavlja i centralnu stanicu na rutama puta svile – važno saobraćajno čvorište između Evrope i Azije, istakao je Kharlamov.\nPred 150 gostiju on je naglasio veliki potencijal ovog regiona i objasnio je kako Gebrüder Weiss može da pomogne izvozno orijentisanim kompanijama pri ulasku na jermensko tržište.\nKancelarija predstavništva, u centru milionske metropole Jerevan, je sa radom započela već početkom aprila i od tada uvela nedeljni zbirni transport robe iz Italije. Osim toga, ova logistička kompanija nudi zbirni transport robe, koji dva puta nedeljno saobraća iz Austrije (Beč) i Nemačke (Hanau) preko Gruzije (Tbilisi) do Jermenije.\nNovom lokacijom jačamo naše prisustvo u centralnoj Aziji i preduzimamo još jedan važan korak za razvoj nekadašnjeg puta svile na kopnenim putevima. Na osnovu toga naši kupci i u Jermeniji imaju korist od naših visokih evropskih standarda kvaliteta, rekao je Thomes Moser, direktor i rukovodilac regionalne kancelarije jug-istok/CIS u preduzeću Gebrüder Weiss.\nStruktura usluga, osim drumskog transporta, obuhvata i vazdušni i pomorski transport. U srednjoročnom planu je širenje lokalnih logističkih usluga i otvaranje novih kancelarija u regionu. Logističkim procesima se upravlja preko gruzijskog čvorišta kompanije Gebrüder Weiss u Tbilisiju, sa kojim je Jerevan diretno povezan, navodi se u saopštenju.


Kovačević (Narodna stranka): Rupa u budžetu 3,5 milijardi evra, vlast štimuje brojeve | Novinska agencija Beta\nPOLITIKA | 21.04.2021 09:45 > 21.04 10:03\nKovačević (Narodna stranka): Rupa u budžetu 3,5 milijardi evra, vlast štimuje brojeve\nČlan Predsedništva Narodne stranke Vladimir Kovačević je pozvao danas Vladu Srbije da zbog "rupe u budžetu", odnosno deficita od 412 milijardi dinara ili gotovo 3,5 milijardi evra, odustane od "nepotrebnih investicija" poput novog nacionalnog stadiona, i ulaganja u aerodrom u Trebinju, kako bi bar delimično bile ublažene posledice loše ekonomske politike.\n"Budžetski deficit će nakon rebalansa biti za čak 230 odsto veći od prvobitno planiranog, a ogromna rupa u budžetu nastala je u jeku svakodnevnog neutemeljenog hvalisanja vlasti o ekonomskim uspesima", naveo je u saopštenju Kovačević, koji je i predsednik Odbora Narodne stranke za privredu i preduzetništvo.\nOn je istakao da je dodatno povećanje privrednog rasta planirano rebalansom od jedan odsto zapravo "štimovanje i naduvavanje planiranih prihoda" koji bi trebalo da pokriju egzaktne rashode, a koji su veći za 254 milijarde dinara od planiranih, odnosno za 17 odsto.\n"Da je budžet 'oboleo' govori i to što je prihod od PDV-a u zemlji i dalje u padu i dodatno je smanjen za 11 odsto, odnosno za 9,5 milijardi dinara, dok PDV iz uvoza po planu Ministarstva finansija i dalje raste i pokriva ovaj pad", rekao je Kovačević.\nDodao je da je "plan države da i dalje dominira uvoznički lobi, a da domaći proizvodjači nisu važni".\nKovačević je naveo da je budžet "predizborni i nedomaćinski", a da će rebalans sa rastućim rashodnim apetitima dugo plaćati svi gradjani Srbije.\n"Raskalašnost Vlade Srbije će rebalansom gradjane koštati dodatnih sedam milijardi dinara, jer su troškovi vlade sa 42 milijarde dinara povećani na 49 milijardi dinara", rekao je Kovačević.\nOcenio je da bi do kraja godine mogao da bude usvojen još jedan rebalans zbog budžetskog nesklada.\n"Javni dug bi do kraja godine mogao da dostigne 70 odsto, što je za 25 procentnih poena više od zakonom dozvoljenih 45 odsto", rekao je Kovačević.\nPodsetio je da je 8. decembra prošle godine najavio da će u martu, a najkasnije u aprilu ove godine, uslediti rebalans budžeta.\n"Veoma mi je žao što sam bio u pravu i što je rebalans usledio samo 120 dana nakon usvajanja prvobitno loše planiranog budžeta", rekao je Kovačević.


Predsednik Thaçi od evropskih lidera zatražio jednako tretiranje Kosova i liberalizaciju viza - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi od evropskih lidera zatražio jednako tretiranje Kosova i liberalizaciju viza\nPredsednik zemlje, Hashim Thaçi, je na otvaranju rada Plenarne sednice Samita u Sofiji, na kojoj je tretirana tema „Jačanje svih dimenzija povezivanja (socijalno-ekonomske, fizičke, digitalne i ljudske)“, rekao da se ovaj samit odvija u bitnom trenutku za Evropsku uniju i Zapadni Balkan.\n„Ovaj samit između Evropske unije i Zapadnog Balkana je izuzetan zajednički uspeh, a posebno naših domaćina, bugarskog predsedavanja. Uspeh ovog samita zasnovan je na očuvanju angažovanja sa državama Zapadnog Balkana putem sveobuhvatnog i jednakog pristupa, a podržan je bitnim principom prema kojem ceo Zapadni Balkan ima evropsku perspektivu“, rekao je predsednik Thaçi.\nŠef države je rekao da to obuhvata i Strategiju Evropske komisije za Zapadni Balkan iz februara, kao i naše angažovanje preko mnogobrojnih inicijativa, među njima i Berlinski proces, agendu povezivanja i Višegodišnji plan delovanja za regionalnu privrednu zonu, kao i ostale forume koji teže tome da približe države Zapadnog Balkana jedne sa drugima, ali i Evropskoj uniji.\n„Takođe mi je zadovoljstvo da lično potvrdim podršku Kosova sadržaju deklaracije sa ovog samita i prioritetne agende Sofije. Mi u potpunosti podržavamo ključne principe ojačane saradnje, dobrih susedskih odnosa i potrebu za stabilnim i obavezujućim rešavanjem dvostranih nesuglasica“, rekao je predsednik Thaçi.\nPred evropskim i balkanskim liderima, predsednik Thaçi je rekao da Kosovo jeste i da će u potpunosti ostati posvećeno ovim ciljevima, obuhvatajući i dijalog koji je olakšan posredstvom EU o normalizaciji odnosa između Kosova i Srbije.\n„Kosovo je spremno da uđe u zaključnu fazu dijaloga sa Srbijom, radi postizanja pravno obavezujućeg sporazuma o normalizaciji odnosa i pomirenju. Dozvolite mi da istaknem potrebu o jednakim pravilima igre i da se sada krećemo prema daljem sprovođenju tema o kojima pričamo na ovom samitu, a u slučaju Kosova to obuhvata brzo zaključenje procesa liberalizacije viza, za koji je Kosovo ispunilo svih 95 traženih uslova“, rekao je on.\nPredsednik Thaçi je dodao da ukoliko zaista želimo stabilan uticaj u afirmisanju regiona, to treba da podrazumeva i uklanjanje raznih prepreka koje su trenutno prisutne.\nTo prema mišljenju predsednika Thaçija znači, ali nije ograničeno na priznanje kvalifikacija, certifikata i ostalih dokumenata, skraćenje vremena čekanja na granici, interakciju na polju energije, obezbeđivanje slobode kretanja za ljude unutar regiona uklanjanjem viza, ali i oživljavanje ostalih obećanja koja smo ranije kao region dali.


FK Guber: Zahvaljujući dobrim ljudima nastavljamo takmičenje\nHome / Sport / FK Guber / FK Guber: Zahvaljujući dobrim ljudima nastavljamo takmičenje\nNa račun Fudbalskog kluba “Guber” Srebrenica jutros je uplaćen neophodan iznos kako bi ekipa nastavila sa takmičenjeme u Drugoj ligi Republike Srpske – Istok.\nAdmir Divović, predsjednik ovog kluba kaže da je jutros na račun kluba uplaćena donacija od strane Dobrotvorne fondacija “La Terra Nostra”, predstavništvo u BiH.\nFudbalski savez Republike Srpske dao rok klubu da do danas uplati kotizaciju kao i zaostale troškove prema sudijama koje iznose 1100 KM.\nZa ovo kolo situacija u klubu je stabilna, ali bez podrške Opštine Srebrenica koja, kako kaže Divović, trenutno ne može da uplati budžetom predviđene tranše, ostaje pitanje kako će dalje srebrenički klub nastaviti.\nZa „Dane Srebrenice 2019“ koncert Dženana Lončarevića\nU Srebrenici služena uskršnja misa


Politika - datum: 2018-10-02 fleš\nDržavni službenici i namještenici treba da unapređuju znanje i kompetentnost kako bi doprinijeli postizanju ciljeva u državnoj upravi, istaknuto je na otvaranju programa obrazovanja za stručno usavršavanje državnih službenika koji se bave poslovima strategijskog planiranja.\nIz Generalnog sekretarijata Vlade je saopšteno da se program obrazovanja realizuje u saradnji sa Upravom za kadrove u okviru Sektorske budžetske podrške za realizaciju Strategije reforme javne uprave.\n– Ukupna vrijednost programa je 15 miliona eura za period do kraja 2020.godine, koji finansira Evropska unija), dok je UNDP podržao izradu metodologije, uz finansijsku podršku Vlade Norveške – navodi se u saopštenju.\nIstiče se da je cilj programa da obezbijedi stručno usavršene državne službenike koji će odgovoriti zadatku strateškog planiranja.\nGeneralni sekretar Vlade Nataša Pešić podsjetila je da u okviru Generalnog sekretarijata Vlade funkcioniše Sektor za koordinaciju, praćenje usklađenosti i praćenje realizacije strategija kojima se utvrđuju javne politike, a koji je okosnica za praćenje funkcionisanja ovog zakonskog mehanizma.M.V.\nVažan kvalitet reformi\nGlavni pregovarač sa Evropskom unijom (EU) Aleksandar Drljević kazao je da je Crna Gora trenutno najnaprednija zemlja u regionu kada je riječ o pristupanju EU, a „sve što je urađeno u prethodnom periodu to potvrđuje”.\nKako je prenijela RTCG, tokom jučerašnje skupštinske rasprave o izvještaju o ukupnim aktivnostima od jula do decembra 2017, iz vlasti je saopšteno da je neophodno još dosta toga uraditi, ali da je Crna Gora na dobrom putu. Sa druge strane, iz opozicije su ocijenili da nema napretka sve dok je na vlasti Demokratska partija socijalista.\n– Crna Gora je trenutno najnaprednija zemlja u regionu u pregovaračkom procesu, sa otvorenim 31 od 35 pregovaračkih poglavlja i privremeno zaključenim pregovorima u tri poglavlja. Sa posvećenom pažnjom pristupamo narednim obavezama u sprovođenju reformi iz evropske agende, u skladu sa evropskim standardima, polazeći od toga da nam je važan kvalitet reformi, a ne brzina, i očekujući da će napredovanje biti vrednovano shodno našim rezultatima – rekao je Drljević u Skupštini.Vl.O.\nPažin u Ženevi\nPotpredsjednik Vlade Zoran Pažin učestvovaće na sastanku šefova država i vlada zemalja zapadnog Balkana koji se danas održava u Ženevi.\nIz Pažinovog kabineta je saopšteno da je tema sastanka „Strateški dijalog o Zapadnom Balkanu“, a organizuje ga Svjetski ekonomski forum, prenijeli su juče portali.\n– Na sastanku regionalnih lidera biće razmatrani izazovi na putu snaženja stabilnosti Zapadnog Balkana, kao i modaliteti podrške međunarodne zajednice u pravcu ostvarivanja zajedničkih ciljeva ekonomskog rasta i stabilnosti u regionu – piše u saopštenju.Vl.O.


Krivokapić: Ministarstvo sakrilo od mene zahtev Srbije za otvaranje biračkih mesta - Politički.rs\nBeta, Foto: Printscreen YouTube/gov.me\nOdlazeći premijer Crne Gore Zdravko Krivokapić potvrdio je da je ministarstvo spoljnih poslova (MSP) odbilo zahtev ambasade Srbije, za otvaranje biračkih mesta u Beranama, Sutomoru i Budvi, pred predstojeće predsedničke, parlamentarne i lokalne izbore u Srbiji.\nKako se navodi u saopštenju iz kabineta, MSP i resorni ministar Đordje Radulović tu informaciju i odluku nisu podelili sa premijerom i većinom ministara u vladi.\nJavnost je ranije danas o toj odluci obavestio Demokratski front, a predsednik Srbije Aleksandar Vučić najavio odgovor sa, kako je kazao, dalekosežnim posledicama.\nKrivokapić i Radulović su u sukobu već mesecima. Vladi Crne Gore je u parlamentu izglasano nepoverenje 4. februara, u međuvremenu nije još izabrana nova iako je predsednik Crne Gore dao mandat predsednik Građanskog pokreta URA Dritanu Abazoviću.\nIz kabineta Krivokapića se navodi da vlada na čelu sa Krivokapićem, niti on kao njen premijer, nikad nisu odlučivali niti o otvaranju niti o zatvaranju biračkih mesta u Crnoj Gori na kojima bi glasali građani Srbije koji se trenutno nalaze u Crnoj Gori.\nTagged: CRNA GORA, IZBORI 2022., SRBIJA, ZDRAVKO KRIVOKAPIĆ


PRIMIRJE NA KLACKALICI Amerika je naredila hapšenje direktorke jedne od najvećih kineskih … | SC Radar\nPRIMIRJE NA KLACKALICI Amerika je naredila hapšenje direktorke jedne od najvećih kineskih …\nŠef finansija kineskog globalnog telekoma “Huavej” Meng Vanžu uhapšena je u Kanadi i suočava se sa izručenjem Americi, izjavili su danas zvaničnici. Peking je oštro protestovao i zatražio da ona odmah bude puštena.\n– Mengova je uhapšena u Vankuveru 1. decembra. Njeno izručenje traže SAD, a za danas je zakazano saslušanje o kauciji – saopštilo je kanadsko Ministarstvo pravde.\nIzvori agencije kažu da SAD vrše istragu kompanije “Huavei” još od 2016. godine zbog navodnog izvoza u Iran proizvoda koji potiču iz SAD, što je kršenje sankcija koje je Amerika uvela toj zemlji.\n“Vol strit žurnal” izvestio je u aprilu da je američko Ministarstvo pravde pokrenulo istragu o navodnom kršenju sankcija protiv Irana od strane “Huaveja”. “Njujork tajms” je preneo da je Ministarstvo trgovine podnelo prijavu protiv ove kompanije zbog navodnog kršenja sankcija protiv Irana i Severne Koreje.\nAmbasada Kine u Otavi saopštila je da se “kineska strana oštro protivi i snažno protestuje” povodom hapšenja koje “narušava ljudska prava žrtve”, preneo je AFP. U tekstu se dodaje da je uložen protest Americi i Kanadi i da su obe zemlje pozvane da odmah obustave ovu akciju i oslobode Mengovu.\nAP navodi da se hapšenje dogodilo u “čudnom trenutku”, jer su američki predsednik Donald Tramp i predsednik Kine Si Đinping dan pre njenog hapšenja najavili 90-dnevno “primirje” u trgovinskim ratu.\nNEZAPAMĆEN HAOS U “ZADRUZI” Zerina NAPALA Aleksandru, TUČA se odigrala na STOLU, pa …\nPORUKA ZA TEREZU MEJ “Oslobodite prostor Laburistima”\nKatalonski funkcioner: Ne želimo da se izgladnjujemo do smrti\nSKANDALOZNO Dečko joj je godinama bio u ZATVORU zbog SRAMNOG ČINA, a evo kako pevačica …\nDinar sutra bez promene, kurs 118,3347


Budućnost u proizvodnji nesagorevajućeg duvana\n09/11/2016 | 14:36\nKompanija Filip Moris je uložila više od dve milijarde dolara u istraživanje proizvodnje nesagorevajućeg duvana.\nRukovodstvo kompanije očekuje da će novi proizvod pozicionirati Filip Moris kao “predvodnika revolucije”, jer nudi potencijalno bezbedniju alternativu tradicionalnim cigaretama.\nNova, specijalna duvanska patrona, koju je osmislio tim više od 400 stručnjaka koji rade za kompaniju Filip Moris u Švajcarskoj, koristi se sa posebnim uredjajem nazvanim “ajkos” (iQOS) koji obezbedjuje da se nikotin iz duvana dobije zagrevanjem umesto sagorevanjem.\nDirektor korporativnih poslova za jugoistočnu Evropu kompanije Filip Moris, Ivan Miletić je rekao da ta kompanija sprovodi sveobuhvatna istraživanja kako bi potvrdila potencijalno smanjeni rizik prilikom korišćenja ovog proizvoda u poredjenju sa pušenjem cigareta.\n“Iako ćemo konačne zaključke o potencijalno smanjenom riziku ovog proizvoda imati tek po okončanju svih istraživanja i sada imamo neke veoma ohrabrujuće naučne rezultate. Na primer, već smo utvrdili da je, izuzimajući nikotin, sadržaj štetnih i potencijalno štetnih sastojaka u isparenju koje nastaje korišćenjem ‘ajkosa’ u proseku 90 do 95 odsto manji nego u duvanskom dimu”, rekao je Miletić.\nZa potrebe proizvodnje nesagorevajućih duvanskih patrona Filip Moris je izgradio fabriku u Bolonji u koji je investirao oko 500 miliona evra.\nTa investicija uključuje ne samo ovu visoko-tehnološku fabriku veći i drugu “pilot fabriku” (trening centar), koja služi kako za proizvodnju ovih inovativnih proizvoda, tako i kao mesto gde se planiraju procesi proizvodnje, sprovode treninzi i obučavaju zaposleni.\nDirektor proizvodnje i planiranja u trening centru u kome je čitav proces proizvodnje duvanskih patrona osmišljen je Stevan Mirić koji je svoju karijeru u kompaniji Filip Moris započeo u fabrici cigareta u Nišu.\nOn je novinarima iz Srbije koji su, u organizaciji kompanije Filip Moris, posetili fabriku u Bolonji kazao da je odluka kompanije da u pogon za inovativnu proizvodnju investira 500 miliona evra jasan pokazatelj poverenja koje kompanija ima u potencijal nove tehnologije, kao i uverenja da taj inovativni nesagorevajući duvanski proizvod predstavlja početak nove ere u duvanskoj industriji.\n“Postoji mogućnost da se u fabrici kompanije Filip Moris u Bolonji u budućnosti proizvode i komponente za ostale proizvode potencijalno smanjene štetnosti, na čijem razvoju trenutno radi tim stručnjaka i naučnika u razvojno-istraživačkom centru kompanije u Švajcarskoj”, rekao je Mirić.\nDodao je da proizvodnja duvanskih patrona (hitstikova) u fabrici u Bolonji raste iz nedelje u nedelju, što jasno ukazuje i da je potražnja za tim inovativnim proizvodima sve veća.\n“Trenutno je ‘ajkos’ prisutan širom Japana kao i u gradovima u Italiji, Švajcarskoj, Portugalu, Rusiji, Danskoj, Nemačkoj, Ukrajini, Rumuniji i Monaku. Paralelno sa nacionalnim širenjem u tim zemljama, ‘ajkos’ će do kraja sledeće godine biti lansiran u ključnim gradovima na još 30 tržišta. Lokalni menadžment radi na tome da se medju ovim tržistima nadje i srpsko”, rekao je Ivan Miletić za Betu.\nProcena Svetske zdravstvene organizacije je da će se procenat odraslih pušača medju opštom populacijom smanjiti sa 22 na 19 odsto do 2025. godine, ali da će ukupan broj odraslih pušača ostati isti, 1,1 milijarda, zbog porasta populacije.\nLansirana prva beskontaktna prepaid kartica\n28/03/2020 | 10:28\nEvropa bez “jeftinih” SEZONACA, voće i povrće TRUNE na njivama


ZAOKRET KOJEM SE NISU NADALI: Ako Priština sruši dijalog o Kosovu u Briselu, sve mora da se vrati u UN | Borba Info\nHome/Fakti/ZAOKRET KOJEM SE NISU NADALI: Ako Priština sruši dijalog o Kosovu u Briselu, sve mora da se vrati u UN\nIzjava Hašima Tačija da priznaje dijalog Beograda i Prištine samo ako ga vodi Amerika i da neće da učestvuje u njemu ako bude pod dirigentskom palicom evropskog izaslanika Miroslava Lajčaka sugeriše da bi Priština potpuno mogla da sruši pregovore pod posredništvom EU koji su započeli odlukom Ujedinjenih nacija.\nIstovremeno, otkriva se i da postoji sve jače rivalstvo između Amerike i EU oko posredništva u dijalogu. Ali, za razliku od EU, Vašington nema nikakav pravni osnov da vodi pregovarački proces.\nOko tog pitanja, podelili su se i lideri u Prištini pošto je smenjeni premijer Aljbin Kurti bliži Briselu, a Tači Americi.\nNa pitanje, da li bi u slučaju totalnog fijaska briselskog dijaloga, za šta se očigledno zalaže takozvani predsednik Kosova, ceo proces trebalo da se vrati u Ujedinjene nacije, odakle je i krenuo, bivši diplomata Zoran Milivojević odgovara:\nRivalstvo između Amerike i EU u funkciji je ne samo rešenja za Kosovo već se mora posmatrati i u svetlu novih transatlantskih odnosa i sigurno je da će trajati dokle god je Trampova administracija na vlasti.\nMilivojević smatra da se upravo čeka formiranje nove vlade u Prištini kako bi se nastavili pregovori pod uticajem i Amerike.\nPolitikolog Nedžmedin Spahiu ne misli da Tači može da bira sa kim će da pregovara i kaže da nije isključeno da dođe do susreta Grenel – Lajčak.\n„Ako Amerika bude rekla Tačiju da mora da razgovara sa Lajčakom on će to učiniti. Drugo, potuno je jasno da svi imaju isti cilj – konačno rešenje, što ih sve, ipak, svrstava na istu stranu. Isto tako, jasno je da čak i da Srbija prizna Kosovo ono neće moći da bude priznato u Ujedinjenim nacijama ako se tome suprotstavi Rusija,“ ističe on.\nPolitički analitičar sa Kosova i Metohije Marko Marković nije iznenađen Tačijevom izjavom jer podseća da je Amerika glavni pokrovitelj kosovske nezavisnosti.\nPo njegovom mišljenju Tačijevo insistiranje na Americi kao glavnom pregovaraču, nije tek tako, i može da znači da je on napravio već neke konsultacije.\n„Ako on odbije EU kao glavnog pregovarača logično je, a to se i nameće, da bi pregovore trebalo nastaviti tako što će se oni vratiti u Ujedinjene nacije. Jer, to je jedino pravo i legitimno mesto za vođenje ovakvih pregovora,“ mišljenja je naš sagovornik.\nTači je rekao da će se kao predsednik odazvati pozivima na samit koje bi vodili Merkelova i Makron, ali da nema volje da učestvuje u pregovaračkom procesu koji vodi Lajčak, dodajući da “ima potpuno poverenje u američko rukovođenje”, koje će, po njemu, “uspešno zaključiti dijalog”.\nTagAljbin Kurti Hašim Tači Miroslav Lajčak Ričard Grenel Zoran Milivojević\nPrevious Izraelski obaveštajac Kedmi rekao kakav će odgovor dobiti SAD ako napadnu Rusiju nuklearnim raketama\nNext Svoju decu da podučimo, svako popuštanje hrvatskoj politici završiće se nekim novim, Jasenovcem ili Olujom


Press Online :: Društvo :: KORONA BILANS U SVETU: Izrael ukida kovid potvrde, Šveđani dižu ruke od masovnog testiranja, Danci odustali od mera ali ne i testiranja\nKORONA BILANS U SVETU: Izrael ukida kovid potvrde, Šveđani dižu ruke od masovnog testiranja, Danci odustali od mera ali ne i testiranja\nVisokozarazni omikron soj koronavirusa učinio je kovid potvrde i masovna testiranja nepotrebnim, ocenili su zvaničnici dve zemlje koje su svaka na svoj način bili primeri borbe protiv kovida.\nIzrael, šampion po broju vakcinisanih, sada ima rekordan broj teško obolelih od kovida ali je ipak odustao od kovid propusnica.\nOd danas, ove potvrde o vakcinaciji ili preležanoj bolesti potrebne su samo ako se prisustvuje masovnim događajima poput, na primer, venčanja. Za odlazak u restorane, bioskope, hotele više nije potrebno pokazivati negativan test, prenose agencije.\nPravila su ublažena uprkos činjenici da je u bolnicama više od 1200 obolelih, što je najveći broj od početka pandemije u zemlji od 9,4 miliona stanovnika. Prema podacima ministarstva zdravlja, 1250 pacijenata teško je bolesno.\nTalas omikrona vrhunac je dosegao pre dve nedelje. Danas je registrovano 52.600 novih slučajeva, znatno manje od ranije prijavljenih 85.000 u jednom danu.\nSa druge strane, švedske vlasti su procenile da je masovno testiranje skupo i neefikasno.\n"Došli smo do tačke kada trošak i relevantnost testiranja više nisu opravdani", rekla je sinoć za švedsku nacionalnu televiziju Karin Tegmark Visel, direktorka švedskog zavoda za javno zdravlje.\nŠvedska u sredu ukida sve epidemiološke mere, koje su u određenom obliku bile na snazi još od početka pandemije u martu 2020. godine, a jedna od promena je prestanak opsežnog testiranja na koronavirus.\nOd srede se građani sa simptomima kovida-19 čije stanje ne zahteva hospitalizaciju uglavnom više neće testirati u javnom zdravstvenom sistemu, nego će se kapaciteti potpuno preusmeriti na testiranje osoblja i pacijenata bolničkog i sistema nege o starim i osetljivim osobama.\n"Opsežna testiranja svih osoba koje imaju kovid-19 koštala bi oko 50 miliona evra nedeljno, odnosno 200 miliona evra mesečno. Trenutno je polovina svih testova pozitivna. Društvene resurse treba koristiti tamo gde donose najviše koristi", izjavila je Tegmark Visel.\n"Kad bi sveobuhvatno testiranje doprinelo boljoj kontroli zaraze, onda bi se isplatilo, ali danas imamo i druge sisteme praćenja", dodala je ona.\nS druge strane Danska je 1. februara već ukinula epidemiološke mere, ali i dalje testira građane na koronavirus.\n"Još uvek je važno testirati kod pojave simptoma. To može imati klinički značaj za pojedine pacijente. Ako se simptomi razviju u ozbiljnu bolest, potrebna je dijagnoza radi li se o kovidu, gripu ili nečem trećem", kaže Soren Brostrom, direktor danskog zavoda za javno zdravlje.


BORELJ BRINE ZA NAS, NE MOŽE NOĆIMA DA SPAVA: Budućnost zapadnog Balkana je u EU Putin pokušava da iskoristi ranjivost regiona! - Naša Borba\nBORELJ BRINE ZA NAS, NE MOŽE NOĆIMA DA SPAVA: Budućnost zapadnog Balkana je u EU Putin pokušava da iskoristi ranjivost regiona!\nBrisel – Šef diplomatije EU Žosep Borelj je dolazeći na večeru koju je organizovao za šestoricu lidera sa zapadnog Balkana u Briselu, poručio da očekuje „kolektivni, strateški, otvoren i suštinski” razgovor sa „najbližim partnerima i budućim članovima EU” o potrebi jedinstva i preduzimanja neophodnoh koraka kako bi se zajedničkim snagama obezbedila bezbedna, stabilna i propseritetna Evropa.\nTo je, kako je rekao, u „najboljem interesu svih i najbolji je način da se izgradi budućost zapadnog Balkana u EU”.\n„Mislim da je dobro imati ovakvu vrstu razgovora pogotovo u ovakvim danima. Sastali smo se u septembru u Njujorku, ali sada je svet u potpuno drugačijoj situaciji. Tada niko nije mogao da zamilsi da ćemo imati jednog agresora i ponovni rat u Evropi”, poručcio je Borelj, prenosi Tanjug.\nŠef diplomatije EU je podsetio da je poslednji rat u Evropi pre Ukrajine bio na Balkanu i naglasio je potrebu da se razmotri globalni i regionalni uticaj „Putinovog nelegalnog rata protiv ukrajinskog naroda i međunarodnog pravnog poretka”.\n„To želim da razmotrim sa šestoricom zapadnobalkanskih lidera kao našim najbližim partnerima i to ne samo geografski gledano već sa njima razgovaram kao sa budućim članovima EU. Razgovaraćemo o tome kako možemo zajedno da odgovorimo na posledice ovoga rata, a želim da čujem i njihove zabrinutosti i ideje o tome kako da odbranimo prava i vrednosti i izborimo se sa negativnim uticajem Putinovog rata na hranu, energiju i stabilnost na našem zajedničkom kontinentu”, poručio je Borelj.\nOn ocenjuje da Putin želi da „iskoristi ranjivost regiona” i poručuje da zapadni Balkan i EU moraju zajedno da rade kako ne bi dozvolili Rusiji da to učini.\n„Zapadni Balkan nije naše zadnje dvorište već predvorje i delovaćemo zajedno u suočavanju sa ruskim ometajućim aktivnostima u regionu kroz dezinformacije i sajber napade”, kaže Borelj.\nOn je pozdravio činjenicu da se većina partnera sa zapadnog Balkana u potpunosti od početka usaglasila sa EU odgovorom na rusku agresiju na Ukrajinu, a druge je pozvao da „učine isto”.\nPrethodni tekstRUSIJA PORUČILA ZAPADU DA RUŠI DEJTON: Bošnjaci zahtevaju centralizaciju BIH, to je opasno!\nSledeći tekstANALENA BERBOK: Nema prečice za ulazak Ukrajine u EU! Nema toga!


Srpski HTEC među 500 najbrže rastućih tehnoloških firmi | Gde Investirati\nSrpski HTEC među 500 najbrže rastućih tehnoloških firmi\nSrpska kompanija High Tech Engineering Center (HTEC) plasirala se na Deloitte-ovu listu 500 najbrže rastućih tehnoloških kompanija u regionu EMEA (Evropa, Bliski Istok i Afrika), zauzevši visoko 86. mesto na rang listi.\nProsečna stopa rasta prihoda kompanija koje su se našle na ovoj listi iznosi 967 odsto, saopšteno je danas iz Deloittea.\nDeloitte-ova lista najbrže rastućih tehnoloških kompanija sastavlja se prema procentu rasta poslovnih prihoda u protekle četiri godine, odnosno u ovom slučaju od 2012. do 2015. godine.\nČak 39 kompanija iz centralne Evrope našlo se na ovogodišnjoj listi 500 najbrže rastućih kompanija u EMEA regionu.\nOd kompanija iz centralne Evrope, poljska firma Codewise ostvarila je najviši plasman, zauzevši treće mesto zahvaljujući svom rastu prihoda od 13.052 odsto.\nInače, vodeća na listi je švedska kompanija Fingerprint Cards iz sektora biometrike, koja je u protekle četiri godine zabeležila rast prihoda od 28.000 odsto.\nKao i prethodnih godina, Francuska ima najveći broj kompanija na listi (94), a slede je Velika Britanija i Holandija, navodi se u saopštenju.\nPrevious Christine Lagarde proglašena krivom zbog "afere Tapie"\nNext Berlin: Kamion usmrtio 12 ljudi, 48 povređeno


Kosovo i Ktalonija imaju iste lobiste – „Nezavisni diplomata“\nKosovo i Ktalonija imaju iste lobiste – „Nezavisni diplomata“\nKataloniji je potreban specijalni lobista za unapređenje ugleda i međunarodno priznanje, ukoliko se uprkos upozorenjima Madrida otcepi od matične države. Prema pisanju madridskog konzervativnog lista ABC, izbor Barselone pao je na „Nezavisnog diplomatu”, noviju lobističku grupu, osnovanu 2004, koja je do sada, sa manje ili više uspeha, pomagala raznim spornim teritorijama da ostvare priznanje drugih država i dobiju mesto u međunarodnim institucijama.\nMeđu uspešnije zahvate ove firme, sa budžetom od 1,8 miliona dolara „od donacija i članarine”, spada „pomaganje Kosovu da ga priznaju kao novu državu”, dok njihovog klijenta „Tursku republiku severnog Kipra” nije priznala nijedna država sem Turske. „Nezavisni diplomata” pružao je usluge i Hrvatskoj prilikom njenog pristupanja Evropskoj uniji, a među njegovim klijentima su Somalilend, Zapadna Sahara, i Maršalska ostrva kojima pomaže pri usmeravanju međunarodne diplomatske aktivnosti u vezi sa klimatskim promenama.\n„Bez međunarodno priznate države, nezavisnost Katalonije može da se pretvori u noćnu moru”, kaže Artur Mas u upravo objavljenoj knjizi intervjua na katalonskom jeziku.\n„Nezavisni diplomata” bi trebalo da pomogne konkretnim diplomatskim akcijama, jednom kada se nezavisnost osvoji na domaćem terenu. Ovu grupu, koja se predstavlja kao neprofitna organizacija, osnovao je bivši britanski diplomata Karne Ros i njen zadatak je da savetuje svoje klijente, često bez iskustva na međunarodnom planu, kojim diplomatskim strategijama i tehnikama da pribegnu.\nKosovo je bilo prvi veliki projekat „Nezavisnog diplomate” koji je savetovao vladu u Prištini, a kasnije i pregovarački tim Kosova pre i za vreme razgovora, u kojima je posredova Marti Ahtisari, kao i do samog proglašenja nezavisnosti 2008. Na zvaničnom sajtu ove grupe navodi se da kosovskoj vladi nisu bila dozvoljena diplomatska predstavništva niti ministarstvo spoljnih poslova zbog čega je Kosovo bilo uskraćeno u prikupljanju i interpretaciji važnih informacija koje su bile od suštinskog značaja za budućnost Kosova.\nAli „Nezavisni diplomata” je bio tu da Kosovu pruži „detaljne informacije, analize i savete o tome šta Kontakt grupa namerava da uradi i koje su sva tela UN u taj proces uključena”. Jedan od najvećih uspeha, koji sebi pripisuje ovaj lobi, jeste njihova pomoć kosovskom premijeru da se obrati Savetu bezbednosti UN i informiše ih o situaciji na Kosovu.


Početak/Društvo/Ulična galerija u Nišu\nVioleta Milićević3. oktobra 2021.\nIdeja ove inicijative koju realizuje neformalna grupa Čaj odličan, uz podršku Lokalne fondacije Niš i kluba Fidbek je da omogući prostor gde će mladi umetnici moći na javnom mestu da izlažu svoje radove.\n„U nedostatku galerijskog prostora koji promoviše bitne pravce kulture kao što su ilustracija, strip, kolaž, foto i video umetnost, oformili smo uličnu galeriju Mezanin koja pored promocije navedenih medija ima za cilj i poboljšanje životnog prostora u Balkanskoj ulici koju vidimo kao reprezenta kulturnog života u gradskom okruženju“ poručuju iz grupe Čaj odličan, koja se bavi ilustracijom i stripom, sa fokusom na alternativni smer izražavanja.\nPrilikom otvaranje galerije biće organizovana i izložba u čast 20 godina grupe „Čaj odličan“.\nNa otvaranju će biti prisutni Goran Živković, niški pisac i pesnik, koji će publici predstaviti svoj novi projekat „Radio/bluz/mašina“, Bokerini i Zorić&Sojer (O.k.o.t.).\nOtvaranje ulične galerije Mezanin jedan je od sedam projekata koji je Lokalna fondacija Niš podržala na prvom konkursu i 2021. godini. Trenutno je u toku selekcija projekata koji će biti podržani na drugom konkursu, a rezultati će biti objavljeni na sajtu fondacije u petak 15. oktobra.\nLFN Mezanin ulična galerija ulična galerija\n„Dnevnik uličnog hodača“- izložba u Balkanskoj


Patrijarh Kiril se nada pravednom rešenju pitanja budućnosti KiM - Izazov\nPatrijarh Kiril se nada pravednom rešenju pitanja budućnosti KiM\nRadio-televizija Srbije 7. decembra 2017. 10:42\nPatrijarh Irinej je informisao domaćine o stanju na Kosovu i Metohiji, a govorilo se i o situaciji u Ukrajini, navode Novosti.\nList navodi da je delegacija SPC upoznala domaćine o tome kako teče unutrašnje uređenje Hrama Svetog Save na Vračaru. Oba patrijarha su izrazila nadu da će donatori obezbediti neophodan novac za taj posao.\n"Hram treba da bude i simbol bratstva dvaju naroda, dveju država i dveju crkava. Kroz celu istoriju Rusi i Srbi su uvek bili na istoj strani i nikada međusobno nisu ratovali", rekao je ruski patrijarh Kiril.\nOn je posebno pohvalio srpskog vladiku Antonija, koji vodi naše podvorje u Moskvi, pišu Novosti.\n"Vrlo je važno što vladika Antonije okuplja Srbe koji žive i rade u Rusiji, ali je bitno i to što učestvuje u crkvenom i društvenom životu u Moskvi", rekao je patrijarh Kiril i dodao da takvu ulogu ima i otac Vitalij Tarasjev u Beogradu koji vodi podvorje Ruske pravoslavne crkve.\nPatrijarh Kiril je zahvalio srpskom patrijarhu što podržava rusko podvorje i u njegovom hramu obavlja bogosluženje.\nDezir zabrinut jer nisu izabrani članovi saveta REM-a\nVesić: Uvodimo ljubičastu zonu parkiranja u najužem centru\nPodsticanje rađanja u fokusu Pokrajinske vlade\nVežba „inaugurisala“ nove vatrogasce\nSelo Banje, budućnost izvesnija sa decom\nŠta je to odgovorno i savesno starenje?\nALBANCIMA SMETA I SKENDERBEG: Bacili portret iza zgrade opštine Prizren\nProtest umetnika zbog kreativnih industrija\nTRI DECENIJE OD PADA JUGOSLOVENSKOG VOJNOG AVIONA: Pamtimo naše…\nJeftin rad skupa boljka – šta je recept\nPORTPAROL KFORA TVRDI: Oklopna vozila nisu pretnja, nema naznaka vojne…\nSonda fotografisala zapanjujuće prostranstvo Marsa (VIDEO)\nDIVLjA GRADNjA NA ZVEZDARI: Investitoru uslavna kazna i 300.000 dinara\nOPTUŽENA DIREKTORKA „VINČE“ ZA NEPOZITAM: Mužu dala…\nDvadeset godina od zločina u kafiću „Panda“ u Peći\nPao vođa kavačkog klana Slobodan Kašćelan\nUkinuta presuda za ubistva Nikole Bojovića i Miloša Vidakovića\nUkinuta oslobađajuća presuda za ubistva Nikole Bojovića i Miloša…


Deloitte: Žene u Srbiji teže dolaze na rukovodeće pozicije i manje su plaćene\nKonsultantsko-revizorska kompanija Deloitte nedavno je sprovela istraživanje „Žene u poslovnom svetu“ koje pokazuje stavove, uverenja i razmišljanja žena koje upravljaju kompanijama ili sektorima kako u velikim tako i u malim i srednjim preduzećima.\nCilj istraživanja je bio da se dođe do zaključaka zbog čega su žene u poslovnom svetu, posebno na rukovodećim pozicijama, još uvek u neravnopravnijem položaju, te kako je takvu situaciju moguće promeniti u korist veće jednakosti na dobrobit čitave zajednice.\nŽene u Srbiji i dalje sa više napora do rukovodećih pozicija\nDeloitteovo istraživanje pokazuje da žene u Srbiji i dalje moraju da ulažu više napora da bi došle na rukovodeće pozicije, da su često manje plaćene i neretko na razgovorima za posao izloženije pitanjima o privatnom životu i planiranju porodice.\nOhrabrujuće je to što bi 98 odsto ispitanica podržalo svoje druge ženske članove porodice da preuzmu rukovodeću ulogu u kompaniji u kojoj rade. Ujedno smatraju da bi žene trebalo da budu zastupljenije na rukovodećim mestima, ali i da postoji značajna razlika u rukovođenju firmom između muškaraca i žena.\n“Ovo istraživanje pruža zadivljujuću sliku o našim poslovnim ženama jer potvrđuje da se i u poslovno negostoljubivim okolnostima može uspeti drugačijim pristupom, upornošću i kontinuiranim ulaganjem u sebe”, navodi Aleksandra Petrović, direktorka u Sektoru za finansijskih konsalting i liderka SheXO inicijative u Srbiji.\nKo bolje balansira privatni i poslovni život?\nNa pitanje ko bolje balansira sa privatnim i poslovnim životom, svega 24 odsto naših ispitanica misli da muškarci postižu bolje rezultate, dok 44 odsto misli da žene postižu bolje rezultate održavanja ravnoteže između privatnog i poslovnog života.\nU poslovnom svetu često se određene osobine više pripisuju muškarcima, a neke druge ženama.\nUčesnice istraživanja smatraju da osobine kao što su: profesionalnost, sposobnost rukovođenja, sposobnost prezentacije i ravnopravnog učestvovanja na sastancima upravnog odbora, delotvorne pregovaračke sposobnosti, inovativne ideje u većini slučajeva karakterišu i žene i muškarce. Žene na rukovodećim pozicijama u Srbiji su, s druge strane, analitičnije i sposobnije da istovremeno obavljaju više zadataka u isto vreme, navodi se u istraživanju.\nBudući da su žene uglavnom zadužene za brigu o porodici i kućnim poslovima ne iznenađuje što više od polovine njih (51 odsto) smatra da bi programi koji balansiraju privatni i poslovni život uticali na to da se više žena nađe na rukovodećim pozicijama. Tome bi doprineo i mentorski rad iskusnih članova odbora sa talentima (46,9 odsto), ali i fleksibilni radni uslovi (42,9 odsto).\nBudući da se učesnice istraživanja nalaze na rukovodećim pozicijama ili pak vode svoj biznis pitali smo ih šta je bilo ključno da postignu uspeh. U top tri faktora za razvoj lične karijere istakle su kontinuirano ulaganje u ličnu edukaciju (77,6 odsto), ličnu upornost (71,4 odsto) i podršku porodice (51 procenata).\nDa se žene ređe odlučuju za pokretanje samostalnog posla misli 61 odsto ispitanica našeg istraživanja. Ipak, gotovo dve trećine ne smatra da su izvori finansiranja ograničeniji za žene nego za muškarce (65 odsto), dok je pozitivno odgovorilo 24 procenata ispitanica. Bez obzira na sve ograničavajuće faktore, 80 odsto žena bi se upustilo u samostalne preduzetničke vode, dok 20 procenata ipak sebe ne vidi kao samostalnu preduzetnicu.\nU Srbiji danas radi 60.000 ljudi više nego pre godinu


Vulin: Srbija da preispita svoj evropski put\nMinistar odbrane i predsednik Pokreta socijalista Aleksandar Vulin i presednik Srbije Aleksandar Vučić\nMinistar odbrane i predsednik Pokreta socijalista Aleksandar Vulin izjavio je da Srbija treba da "preispita svoj EU put" zbog sebe ali i zato što Evropska unija(EU) neprekidno preispituje svoj odnos prema proširenju, pa i unutar sebe.\n"Ne verujem u EU, baš kao što ne veruju ni Boris Džonson, Orban, Zeman, Salvini ili Makron. Spoljnopolitički prioriteti se menjaju, samo su očuvanje Srba gde god da žive i očuvanje Republike Srpske nepromenljivi prioriteti, sve ostalo je podložno promenama", rekao je Vulin za "Večernje novosti".\nOn je rekao da je "ubeđivao predsednika države Aleksandra Vučića da EU uskrati svoju političku podršku, samo jednom, da samo u jednom govoru kaže da EU nije naš nepromenljivi prioritet i da više EU ne može da računa na njega i njegovu podršku, i da onda pitamo Srbe šta misle".\nPrema rečima Vulina, nije uspeo u tome, "predsednik je odlučio drugačije, i samo zahvaljujući njegovoj podršci i njegovom uverenju da je EU vredna truda, EU i dalje uživa natpolovičnu podršku u Srbiji".\n"Ne sluša Srbija Evropu, Srbija veruje proceni Vučića", rekao je Vulin.


Promocija Partnerstva za otvorenu upravu u lokalnim sredinama - Open Government Partnership\nDrugi konsultativni sastanak održan je u Užicu, 07. jula 2017. godine sa predstavnicima tri lokalne samouprave iz Zlatiborskog okruga. Na konsultativnom sastanku, pored predstavnika lokalnih samouprava učestvovali su i predstavnici organizacija civilnog društva.\nSastanak je bio podeljen u dve tematske celine. Prvo je predstavljena inicijativa Partnerstvo za otvorenu upravu kao i osnovni ciljevi i mehanizmi Inicijative. Nakon toga usledilo je predstavljanje trenutnog Akcionog plana Partnerstva i mera koje će biti primenjivane na lokalnom nivou. Poseban aspekat ovog dela sastanka bilo je i predstavljanje pilot projekta Partnerstva za otvorenu upravu radi sprovođenja inicijative u lokalnim sredinama. Drugi deo sastanka bio je predviđen za predstavljanje konkretnih rešenja na temu otvorene uprave kao i za moderiranu diskusiju u kojoj su predstavnici lokalnih samouprava i organizacija civilnog društva izneli svoja viđenja za dalju aktivnu saradnju.\n« Partnerstvo za otvorenu upravu u lokalnim sredinama\nPredstavljen Nacrt Lokalnog akcionog plana »


Prvi put u istoriji čuvena beogradska gimnazija počela školsku godinu u svojoj zgradi! (FOTO) - Telegraf.rs\n14/09/17 | 15:15\nPrvi put u istoriji čuvena beogradska gimnazija počela školsku godinu u svojoj zgradi! (FOTO)\nKovačevićeva je ocenila da je škola preseljenjem konačno na svom, jer je potreba za tim postojala već dugo, budući da je jedina Sportska gimnazija u koju idu deca iz cele Srbije od 2009. godine koristila prostor Vojne gimnazije\nSekretar za obrazovanje i dečju zaštitu Slavko Gak obišao je danas Sportsku gimnaziju koja je, prvi put od kad postoji, školsku godinu počela u svojoj zgradi. Tako 820 mladih sportista koji su se uselili u nekadašnji prostor Osnovne škole "Stari grad" sada konačno imaju i fiskulturnu salu koju su ranije iznajmljivali.\nSportista generacije: Nikola preskače vijaču brže od Ginisovog rekordera! (FOTO)\nGimnazija će od sledeće godine izgledati sasvim drugačije: Sve što je do sada bilo pada u vodu, evo o čemu je reč!\n– Velika je satisfakcija što danas Sportska gimnazija ima svoju zgradu i što đaci sportisti imaju daleko bolje uslove za učenje nego ranije. Osim toga, ovim preseljenjem štedimo i 11,5 miliona dinara godišnje koliko smo ranije izdvajali za zakup sale za fizičko i za grejanje, što je novac koji možemo i hoćemo da ulažemo u nešto drugo – rekao je Gak i poručio da će se racionalizacijom prostora koji koriste škole u Beogradu doći do optimalnih uslova za sve beogradske đake.\nGak je sa direktorkom Sportske gimnazije Ivankom Kovačević razgovarao o neophodnim investicijama kako bi se ova škola što pre potpuno adaptirala specifičnim potrebama učenika. Dogovoreno je da se u narednih godinu dana postavi i prilazna rampa kako bi i deca sa smetnjama u razvoju koja se profesionalno bave sportom mogla da idu u Sportsku gimnaziju.\nKovačevićeva je ocenila da je škola preseljenjem konačno na svom, jer je potreba za tim postojala već dugo, budući da je jedina Sportska gimnazija u koju idu deca iz cele Srbije od 2009. godine koristila prostor Vojne gimnazije.\n– Sada smo na boljoj lokaciji, imamo više prostora, bolje uslove za rad, svoju zgradu i konačno svoju fiskulturnu salu – rekla je Kovačevićeva.\nVukašin je udario ašovom u zemlju da bi posadio šljivu, a onda propao u rupu: Frapirao se kad je shvatio šta je unutra! (FOTO)\n19. septembar 2017 | 22:29\nOvaj covek je osvezenje u politici.


Bajagić: Izostaje pomoć države Opštini Plužine | MINA\nNaslovnicaMINA BusinessBajagić: Izostaje pomoć države Opštini Plužine\nBajagić: Izostaje pomoć države Opštini Plužine\nNikšić, (MINA-BUSINESS) – Opština Plužine uspjela je da u prethodnom periodu finansira projekte iz sopstvenog budžeta, shodno realnim planovima, uprkos izostanku pomoći države, saopštio je predsjednik te Opštine, Mijuško Bajagić.\nOn je na svečanoj sjednici Skupštine povodom Dana Opštine Plužine kazao da sredstva troše namjenski.\n“Nemamo potrebnu podršku Vlade, niti odgovoran odnos državnih institucija i preduzeća čiji je većinski vlasnik država. Već drugu godinu zaredom smo među rijetkim, ako ne i jedina opština, čije rukovodstvo predsjednik Vlade nije pozvao pred svečanost obilježavanja Dana oslobođenja da u neposrednoj komunikaciji govorimo o problemima građana Plužina i postignutim rezultatima”, rekao je Bajagić.\nPrema njegovim riječima, u vrijeme svog mandata premijer nije ni posjetio Plužine da postavi kamen temeljac, kao u drugim opštinama, ni da otvori neki infrastrukturni objekat.\n“To je rezultat opredjeljivanja sredstava i zalaganja države za ravnomjeran razvoj ovog dijela sjevera, Opštine Plužine. Sve više stičem utisak da je to iz razloga što smo opština u kojoj je na vlasti opozicija”, ocijenio je Bajagić i dodao da su jedina opština sa sjevera koja nije korisnik Egalizacionog fonda.\nOn je naveo da se nije smjelo dogoditi da opština na sjeveru ostane bez tih sredstava, jer realno stanje ukazuje da je to nepravedno uskraćeno.\n“Mislim da smo jedina opština u Crnoj Gori koju je Direkcija za javne radove zaboravila, za razliku od nekih gdje izvodi radove u vrijednosti od više desetina miliona EUR”, kazao je Bajagić.\nOn je naveo da je, pored deklarativnog zalaganja iz vrha države o neophodnosti ravnomjernog razvoja, potrebno da se konačno počne sa realizacijom planova o ulaganju u sjeverne opštine i u Plužine, kako bi ekonomski ugroženo stanovništvo dobilo odgovarajuću ekonomsku zaštitu, jer je teška situacija uzrokovana, prije svega zatvaranjem preduzeća i otpuštanjem radnika.\nKao poseban problem koji decenijama nije riješen, Bajagić je naveo odnos Elektroprivrede (EPCG) prema Opštini Plužine.\n“Nakon skoro četiri decenije rada Hidroelektrane Piva, 2010. godine potpisan je ugovor između Opštine i EPCG o realizaciji preostalih obaveza prema Opštini Plužine, nastalih po osnovu potapanja teritorije Plužina. Krajnji rok za izvršenje obaveza iz ugovora bio je 31. decembar 2014. godine, a da je realizovano oko 25 odsto ugovorenog”, rekao je Bajagić.\nPrema njegovim riječima, neizvršene obaveze odnose se na izgradnju infrastrukturnih objekata, u izmještenom opštinskom centru.\nBajagić je saopštio da je Opština u granicama svoje nadležnosti pokušavala da obezbijedi povoljnosti za ulaganja, ali da jedino država treba posebnim povoljnostima da dovede investitore i održivim korišćenjem prirodnih resursa obezbijedi ulaganja i razvoj za sjever Crne Gore.\nOn je podsjetio da je najveće probleme u Opštini prouzrokovala loša privatizacija, koja je dovela do likvidacije ili uvođenja stečaja u preduzeća koja su poslovala u opštini Plužine, osim HE Piva.\n“Za naše uslove veliki broj radnika, više od hiljadu, je ostao bez posla. Kako je mogućnost otvaranja novih radnih mjesta mala, radno sposobno stanovništvo je prinuđeno da traži posao van naše Opštine, što je uzrok velike migracije”, rekao je Bajagić.\nLokalna uprava, i pored tih problema, kako je dodao, uspijeva da rješava prioritetne probleme iz svoje nadležnosti.\nBajagić je naveo da je u toku izrada strateškog plana razvoja Opštine, a počele su i pripreme za izradu novog Detaljnog urbanističkog plana Plužina, dok je završena popravka oštećenog kolovoza na putnim pravcima Presjeka-Muratovica, Milogora-Kneževići, HE Piva-Mratinje u ukupnoj vrijednosti od 120 hiljada EUR.\nZa ununapređenje mehanizacije za održavanje puteva u ovoj godini opredijeljeno je 150 hiljada EUR, završena je rekonstrukcija zgrade Ministarstva odbrane, koju će u narednom periodu koristiti opštinske službe, posebno Služba zaštite, postavljen optički kabl na područje Opštine, čime će se unaprijediti telekomunikaciona infrastruktura fiksne telefonije, ekstra TV-a i brzog interneta.\n”I ove godine Skupština Opštine je donijela odluku o oslobađanju obaveze plaćanja poreza pojedinaca na seoskom području za zemljište, stanove, poljoprivredne i pomoćne objekte, kao i da novčano podrži preradu mlijeka na poljoprivrednim gazdinstvima”, rekao je Bajagić.\nLokalna uprava je, kako je zaključio, opredijelila oko 1, 2 miliona EUR, na ime naknade za novorođenu djecu, stipendiranje najboljih studenata, nagrađivanje najboljih u osnovnim i srednjoj školi, opredjeljuje sredstva za prevoz učenika i nastavnog osoblja, kupuje udžbenike za osnovce i pomaže na brojne načine.


13. Sep 2020 1211\nOd 69 institucija BiH od kojih je zatreženo da imenuju savjetnika odnosno savjetnicu za prevenciju uznemiravanja na osnovu pola i seksualnog uznemiravanja na radnom mjestu, do sada je njih deset to i učinilo.\nSavjetnike su imenovali Ministarstvo za ljudska prava i izbjeglice BIH, Ministarstvo civilnih poslova BIH, Ministarstvo inostranih poslova BIH, Ministarstvo komunikacija i transporta BIH, Agencija za državnu službu BIH, Kancelarija koordinatora za reformu javne uprave, Agencija za predškolsko, osnovno i srednje obrazovanje, Komisija za očuvanje nacionalnih spomenika, Centar za priznavanje dokumenata iz područja visokog obrazovanja i Institut za mjeriteljstvo BiH.\nTo su naveli iz Savjeta ministara BiH u odgovoru na poslaničko pitanje Mirjane Marinković Lepić.\nU javnosti je malo poznato da je Savjet ministara 15. oktobra 2019. zadužio sva ministarstva i samostalne upravne organizacije da do kraja 2020. godine imenuju savjetnike/savjetnice za prevenciju uznemiravanja na osnovu pola i seksualnog uznemiravanja na radnom mjestu, piše Srpska info.\nU skladu s tim, Ministarstvo za ljudska prava i izbjeglice je još 18. novembra poslalo taj zaključan na adrese 69 institucija, te od njih zatražilo da donesu odluke o politici nulte tolerancije prema djelima seksualnog uznemiravanja i uznemiravanja na osnovu pola, da o svemu budu informisani zaposleni i da informacije o tome objave na internet stranici.\nZakljudno sa 27. avgustom 2020. godine, pomenutih deset instifucija sa nivoa BiH je postupilo po naređenju.\n"Obzirom da je rok za realizaciju zaključka kraj 2020. godine, Ministarstvo za ljudska prava i izbjeglice BIH je 27. 8. 2020. institucijama koje još nisu realizovale zaključak uputilo dopis u kojem ih podsjeća na ovu obavezu ", piše u odgovoru.\nTagovi: uznemiravanje bih savjetnici institucije posao


IZETBEGOVIĆ JE REKAO ISTINU: SDA u Federaciji BiH osvaja više glasova od 'četvorke' zajedno! | Slobodna Bosna\nIZETBEGOVIĆ JE REKAO ISTINU: SDA u Federaciji BiH osvaja više glasova od "četvorke" zajedno!\nTrenutni rezultati s web-stranice CIK-a na oko 88 posto prebrojanih glasova pokazuju da u utrci za opštinska vijeća u Federaciji BiH SDA uvjerljivo vodi.\nNakon što su počeli pristizati prvi glasovi s opštinskih birališta, lider SDA, Bakir Izetbegović, otvoreno je priznao da SDA gubi u Sarajevu ali da pobjeđuje u BiH. Kasnije pristizanje rezultata dali su mu za pravo: pokazalo se da partije "Četvorke" imaju dobar rezultat samo u Sarajevu, dok jako loše prolaze izvan glavnog grada BiH.\nSDA je u Federaciji BiH do sada osvojila ukupno oko 189 hiljada glasova. Kada su u pitanju stranke Četvorke, SDP trenutno ima oko 77 hiljada glasova, Narod i pravda oko 48 hiljada glasova, Naša stranka oko 21 hiljadu te NBL oko 17 hiljada glasova. To znači da stranke “Četvorke” na nivou FBiH zajedno imaju oko 163 hiljade glasova, dok SDA sama ima 189 hiljada, što je prednost od oko 26 hiljada glasova za SDA.\nU Kantonu Sarajevo stranke "Četvorke" imaju oko 60 hiljada glasova u utrci za općinska vijeća, što je za oko 24 hiljade više od SDA. SDA je pojedinačno najjača i ima trenutno oko 36 hiljada glasova. NiP trenutno ima 32 hiljade, Naša stranka 12 hiljada, SDP 11 hiljada, a NLB oko 5 hiljada glasova.


PREMIJERA “TEŽINA LANACA 2” U KVARTU U NEDELJU (VIDEO) · Kraljevo.online\nNASLOVNA VIDEO PREMIJERA “TEŽINA LANACA 2” U KVARTU U NEDELJU (VIDEO)\nPREMIJERA “TEŽINA LANACA 2” U KVARTU U NEDELJU (VIDEO)\nKraljevo – U biskopu “Kvart”, u nedelju 8. februara u 17:30 časova, biće održana premijera filma “Težina lanaca 2″, uz prisustvo reditelja angažovanih dokumentarnih filmova Borisa Malagurskog.\nFilm „Težina lanaca 2″ bavi se neoliberalnim reformama na prostoru Balkana nakon raspada Jugoslavije i uticaja tih reformi na ekonomiju, medije, vojsku, kulturu, obrazovanje i politiku. Uz ekskluzivne intervjue sa svetski priznatim stručnjacima, govori o rasprodatim i opljačkanim preduzećima, korumpiranim lokalnim političarima, destruktivnim stranim investitorima i raznoraznim ekonomsko – vojnim savezima. A sve u svrhu jednog cilja – ekonomske okupacije zemalja.\nFilm je, od svetske premijere 20. novembra na Montekasino filmskom festivalu u Johanezburgu, prikazan u mnogim gradovima širom Evrope i sveta.\nTežinu lanaca je sa interneta u svoje računare prebacilo nekoliko miliona ljudi, a samo na programu Russia Today prikazivan je pred 664 miliona gledalaca, na više jezika. Dok se prvi deo bavio analizom uzroka ratova u Jugoslaviji i raspadom te zemlje, nastavak je fokusiran na ekonomiju i reforme posle 5. oktobra 2000. godine. Neka od pitanja su: „Kako je iznevereno poverenje građana posle obećanja da ćemo bolje živeti?“ i „Šta se zapravo desilo?“, a u filmu između govore Oliver Stoun i Karla del Ponte.\nBoris Malagurski je autor filmova “Kosovo: Možete li da zamislite?” o ljudskim pravima Srba na Kosmetu, “Težina lanaca”, “Beograd”, zatim “Pretpostavka pravd” (2012.).\nKarte su već u prodaji i mogu se kupiti na biletarnici bioskopa “KVart“, u organizaciji povereništva Srpskih Dveri iz Kraljeva.\ntežina lanaca 2


Ministarstvo odbrane Rusije demantovalo je navode nekih medija da se u blizini obala Sirije nalaze ruski vojni brodovi, dodajući da se na tankeru "Iman" iz sastava crnomorske flote ne nalaze marinci, nego civilna posada sa pripadajućim obezbeđenjem.\n"Nema ruskih ratnih brodova na zadatku na obalama Sirije. U sirijskoj luci Tartus nalazi se već 10 dana tanker 'Iman' obavljajući logističke zadatke snabdevanja hranom i gorivom brodova crnomorske i severne flote koji od pirata čuvaju prolaz u Adenskom zalivu", saopštilo je Ministarstvo, prenele su Ria Novosti.\nRanije su neki ruski i zapadni mediji naveli da se na brodu "Iman" nalaze marinci koji imaju nameru da izvedu borbene misije u Siriji, ali Ministarstvo tvrdi da je reč o obezbeđenju civilne posade.\nSirijske vlasti takođe su demantovale informaciju o prisustvu ruskih vojnih snaga, ocenjujući da širenje takvih vesti služi za pripremu strane vojne intervencije na njihovu zemlju.\n"Ova informacija potpuno je lišena istine i rasprostranjena je u okviru generalne neprijateljske kampanje jednog broja zemalja u regionu i svetu sa ciljem stranog vojnog mešanja u unutrašnje poslove Sirije", naveli su zvaničnici u Damasku.\nSiriju već godinu dana potresaju oružani sukobi antivladinih snaga i režima predsednika Bašara Al Asada, u kojima je, prema podacima UN dosad, poginulo više od 8.000 ljudi.


Bivši dečko Milice Pavlović pružio podršku\n17 Maja, 2022 16:00\nBivši dečko Milice Pavlović pružio podršku nakon smrti bake Rade\nPevačica Milica Pavlović prolazi kroz teške dane nakon što joj je preminula baka Rada, koja ju je odgajila. U strašnom bolu podršku joj pružaju prijatelji, ali i bivši dečko vaterpolista Nikola Saveljić. Kako je Pavlovićeva u više navrata isticala, baka i deka su joj bili najveći oslonac u životu, a nakon što ju je pre dve godine napustio deda Vladimir, ostala je sada i bez bake Rade.\nPročitajte: Milica Pavlović konačno otkrila da postoji neko: To je moja najveća ljubav, neko ko me finansira\nBivši dečko Milice Pavlović – Prijateljski odnos iznad svega\nMnogi prijatelji, kolege, ali i bivši emotivni partner Nikolas Saveljić, pružaju podršku pevačici u najtežim životnim trenucima. Milica se emotivnom porukom oprostila od svoje bake na Instagramu, a ispod iste je emotikon srca ostavio i pevačicin bivši dragi.\nOn je, naime, komentarom pokazao da je još uvek deo Milicinog života i da je njihov odnos i nakon raskida ostao prijateljski. Da li se Milica nadala ovakvoj reakciji, nije poznato ali smo sigurni da joj je drago što u ovim teškim danima vidi koliko je zapravo ljudi vole i cene.\nPročitajte: Otišla je! Velika porodična tragedija slomila Milicu Pavlović: Bila si moja majka a sada mi se srce raspada i krvari\nPodsećamo, Milica Pavlović i Nikolas Saveljić svoju romansu završili su prošlog leta, a pevačica nije otkrivala u kakvim je odnosima ostala sa bivšim partnerom.\nbaka rada Bivši dečko Milice Pavlović bivši dragi deka i baka ljubav milica i savelja milica pavlovic nikolas saveljic podrška preminula baka rada


09. 10. 2015. NUNSKomentari (0)\nNUNS: Sudska tolerancija ohrabruje nasilništvo\nNezavisno udruženje novinara Srbije izražava nezadovoljstvo i zabrinutost zbog oslobađajuće presude trojici navijača koji su optuženi da su nasilničkim ponašanjem ugrozili sigurnost novinarke B92 Brankice Stanković. NUNS smatra da ovakva sudska tolerancija ohrabruje nasilništvo prema slobodi informisanja i, posebno, prema istraživačkom novinarstvu.\nViši sud u Beogradu pravosnažno je oslobodio trojicu navijača Partizana koji su optuženi da su nasilničkim ponašanjem, odnosno skandiranjem sa tribina ugrozili bezbednost urednice “Insajdera“ Brankice Stanković na utakmici Partizan – Šahtjor 16. decembra 2009. Ovom drugostepenom odlukom Višeg suda preinačena je presuda Prvog osnovnog suda iz 2014. kojom su zbog nasilničkog ponašanja Dragan Đurđević, Nemanja Bogdanović i Nemanja Odalović bili osuđeni na uslovne kazne.\nIstim povodom, Apelacioni sud u Beogradu je pre dve godine pravosnažno osudio na višemesečne uslovne zatvorske kazne trojicu najvijača Partizana zbog ugrožavanja sigurnosti novinarke Brankice Stanković. Odlukom Apelacionog suda, vođa navijačke grupe "Šedous" Goran Klještan i Aleksandar Perišić kažnjeni su uslovno sa 10 meseci zatvora, uslovno na četiri godine, a Milan Gudurić na godinu zatvora, sa uslovnim rokom od pet godina. Oni su osuđeni jer su pretećim skandiranjem ugrozili sigurnost novinarke i urednice emisije Insajder Brankice Stanković, uzvikujući parolu: "Otrovna si kao zmija, proći ćeš kao Ćuruvija" sa južne tribine stadiona Partizana. U tom periodu Insajder je istraživao delovanje navijačkih grupa raznih sportkih klubova, pa i Partizana.\nTada, u oktobru 2013, Apelacioni sud je odlučio da se Odaloviću, Bogdanoviću i Đurđeviću ponovi suđenje zato što, kako je obrazloženo sudskom odlukom, "nema dokaza da su neki građani (a posebno ne u većem broju) bili ugroženi i da je bilo ugroženo njihovo spokojstvo".\nZbog istog incidenta na stadionu, postupak je vođen i protiv jednog od vođa navijačke grupe Partizana "Alkatraz" Miloša Radosavljevića, ali razdvojeno od ovog sudskog postupka, jer je jedno vreme bio u bekstvu. Radosavljević je kasnije uhapšen i osuđen pravosnažno na 16 meseci zatvorske kazne, koju je izdržao.\nU Beogradu 09. oktobra 2015.\nNovinarka “Blica” oslobođena optužbi za uvredu poslanika SNS\nNastavljeno suđenje po tužbi Jelene Jovović, Novosti kažnjene sa 100 000 dinara\nIspravljena nepravda prema novinaru RTS-a


Svet: Trampovi napori neuspešni: Boltonova knjiga može da bude objavljena - BalkaniYUm.TV '); } //]]>\nTrampovi napori neuspešni: Boltonova knjiga može da bude objavljena\nSavezni sud presudio je danas da knjiga bivšeg američkog savetnika za bezbednost Džona Boltona može da bude objavljena. Ova odluka je doneta uprkos pokušaju administracije predsednika Donalda Trampa da to blokira zbog zabrinutosti da bi poverljive informacije bile dostupne javnosti.\nOdluka Okružnog sudije Rojsa Lamberta predstavlja pobedu za Boltona u slučaju u kojem je zabrinutosti za bezbednost bila suprotstavljena pravu iz Prvog amandmana američkog Ustava kojim je garantovana sloboda govora, navodi AP. Presuda znači da će u izbornoj godini biti objavljeni memoari u kojima Bolton pruža ne baš pozitivnu sliku Trampovog vođenja spoljne politike tokom burnih godinu i po, koliko je proveo na mestu savetnika za nacionalnu bezbednost.\nTrampova administracija pokušala je da na sudu oduzme zaradu na knjigu "U prostoriji u kojoj se dogodilo" ("In the Room Where it Happened") i da zaustavi njeno objavljivanje, tvrdeći u tužbi da je Bolton prekršio ugovor o poverljivosti informacija i da je na taj način rizikovao nacionalnu bezbednost.\nTramp je oštro je kritikovao Boltona, optuživši ga da je u knjizi koja je izavala burne reakcije u SAD izneo laži.


Srbija Info Vesti / Branićemo Vladu po svaku cenu\nBranićemo Vladu po svaku cenu\n25. avgust 2001.\nBeograd, 25. avgusta 2001. (Beta) - Predsednik Skupštine Vojvodine Nenad Čanak izjavio je da će vojvođanske stranke "po svaku cenu braniti" Vladu Srbije premijera Zorana Đinđića.\n- Nasrtaj na vladu insinuacijuma DŠ o korupciji je nešto do te mere nedopustivo da sam ja otvoreno rekao da ćemo po svaku cenu braniti vladu premijera Đinđića. Ona je najbolja koju Srbija u ovom trenutku ima i može da ima...Ovog trenutka je najbitnije da ta vlada krene u reforme sistema - rekao je Čanak u intervjuu za vikend izdanje lista "Danas".\nKomentarišući optužbe koje je prethodno izneo na račun predsednika SRJ Vojislava Koštunice da je nameravao da organizuje državni udar, Čanak je kazao da je o tome već bilo reči unutar DOS-a i da poseđuje argumente za ono što je rekao.\n- Uskoro će biti oformljena komisija koja će se zabaviti tim optužbama jer neću odustati od toga da se istina istera na videlo. Sada se od te izjave svi ograđuju što je razumljivo jer je stvar sprečena, ali i Koštunica je i sam reterirao. Shvatio je da će ga dalje agresivno ponašanje skupo koštati. Ja ipak neću odustati da se obelodane svi detalji i imana vezani za realizaciju tog plana - rekao je Čanak, koji je i predsednik Lige socijaldemokrata Vojvodine.\nOn je, takođe, kazao da je na sastanku DOS-a u Novom Sadu postignuta "konsenzulana saglasnost" o pristupanju promenama Ustava Srbije, kao i o zaduživanju Vlade Srbije da napravi konkretan plan o tome koje će ingerencije u roku od dve nedelje biti vraćene pokrajini.\nAko sve bude kako je dogovoreno, dodao je on, to će moći da se realizuje za nekoliko nedelja, na prvoj sednici Skupštine Srbije.\n- Ako obećanja ne budu ispunjena, jasno je da ćemo morati da pribegnemo tipu borbe koju smo vodili protiv Miloševića, tada kao partija u opoziciji, a sada kao ceo jedan parlament u opoziciji, jer je sigurno da većina poslanika u Skupštini APV privata naše stavove o autonomiji, o čemu je, uostalom, usvojena i Platforma Skupštine Vojvodine - kazao je Čanak.\nUpitan kada očekuje da će pokrajinska skupština dobiti nadležnosti nad profitabilnim sektorima, on je odgovorio da je "fokus interesovanja na profitabilnim sektorima", odnosno da Skupštini APV "autonomija ne znači ništa ako ona ne znači kontrolu nad resursima".\n- Ne očekujem u tih prvih dve nedelje pomake na tom planu. To zavisi od političke volje u DOS-u, a ona još uvek nije u tim koordinatama - rekao je Čanak i dodao da je razlog za to postojanje straha da autonomija Vojvodine deluje kao gubljenje kontrole nad delom teritorije zemlje.\n- Ispada, paradoksalno, da DOS koji sedi u Skupštini Srbije ne veruje DOS koji sedi u Skupštini Vojvodine, niti veruje DOS-ovima u opštinskim skupštinama. Ta polarizacija se najzad pokazuje u svom pravom krugu na pitanju - ko odlučuje o resursima, čak i kada je reč o istoj političkoj opciji - rekao je Čanak u intervjuu za "Danas".


RTS :: Energetska kriza trese svet – u regionu nikad skuplje gorivo, šta kaže Rusija\nSvet Energetska kriza trese svet – u regionu nikad skuplje gorivo, šta kaže Rusija\nčetvrtak, 14. okt 2021, 06:00 -> 08:31\nZbog nestašice struje Kina beleži rekordno poskupljenje uglja, jer povećava proizvodnju u termoelektranama. U zemljama okruženja najavljuju poskupljenje i struje i gasa, a naftni derivati su u celom regionu dostigli najvišu cenu do sada. Dok iz Rusije stižu signali za smirivanje tržišta gasa, Evropska komisija predočava mere za ublažavnje energetske krize.\nSamo za dva meseca barel je skočilo 15 odsto što već preliva cene na pumpe jer ceo region zavisi od uvoza nafte. U Hrvatskoj kažu gorivo nikad skuplje - za litar dizela treba dati gotovo evro i po, u Crnoj Gori 1,4 evra, a u Sloveniji 1,3 evra. I u Bosni i Hercegovini, gde je još uvek najjeftinije, poskupljenja su učestala, posebno gasa za automobile.\nDragan Trišić, predsednik Grupacije za naftu PK Republike Srpske kaže da se, što se tiče maloprodajnih cena, plin je poslednjih 20 dana udvostručio cenu i ono što ne uliva optimizam je da neće doći do stabilizacije tržišta.\n"Videćemo kako će se stvari razvijati, videćemo kakve će između ostalog biti i preporuke Evropske komisije, kakvo će biti ponašanje i drugih zemlja pa nećemo ni mi odstupati", poručuje ministar finansija Hrvatske Zdravko Marić.\nI Udruženje naftnih kompanija Srbije predlaže vladi da preispita državna zahvatanja i donese privremene mere, jer od avgusta, cene derivata sedmično rastu najmanje za dinar.\nGoriva ima dovoljno, država povećava obavezne rezerve nafte, a od sredine iduće godine i prometnici moraju imati svoje operativne zalihe.\n"Krizni plan koji precizno reguliše te stvari je zaista vrlo detaljan, što obezbeđuje stabilnost snabdevanja", naglašava Mićović.\nKomesarka za energiju Evropske unije Kadri Simson kaže da zbog velikog rasta cena energije, države članice prioritet treba da daju za pomoć siromašnim domaćinstvima i malim preduzećima, poput olakšica u plaćanju računa, privremenom odlaganju plaćanja i isključenja sa mreže, privremenim smanjivanjem poreza i doprinosa.


Vinarija Podrum "Aleksandrović", Topola, upoznaj Srbiju\nPodrum "Aleksandrović" iz Vinče kod Topole predstavlja prvo srpsko penušavo vino koje je sa ponosom nazvano Trijumf.\nBerba Chardonnay 2008.godine iz vinograda Podruma "Aleksandrović", zasađenog u kraju gde su i srpski kraljevi pravili i pili vino, predstavljala je početak proizvodnje Prvog srpskog penušavog vina– Trijumf. Uz nesebičnu pomoć i savete eminentnog stručnjaka Enološkog instituta u Šampanji, enologa Pierre Yves Bournerias, otpočela je proizvodnja šampanjca, po staroj, tradicionalnoj, francuskoj metodi, Méthode Champenoise.\nKada je 1992. godine čuveni dvorski podrumar Živan Tadić, koji je posle II svetskog rata emigrirao u Kanadu, saznao da porodica Aleksandrović obnavlja vinarsku tradiciju oplenačkog kraja, poslao je u Vinču originalnu recepturu - sortni sastav Trijumfa, najboljeg vina kraljevih podruma koje se pre drugog svetskog rata pilo na skoro svim evropskim dvorovima. Tako smo u našem podrumu, na osnovu požutelog rukopisa počeli da ispisujemo nove stranice duge porodične istorije vinogradarstva i vinarstva oslanjajući se na iskustva predaka, nova naučna saznanja i modernu tehnologiju. Nova etapa u razvoju Vinarije Aleksandrović počinje 2000.godine, posle političkih promena u Srbiji, kada je sagrađena nova vinarija i nabavljena najsavremenija oprema za proizvodnju vrhunskih vina.\nPreuzeto sa www.podrumaleksandrovic.rs


Martinović povodom SNS skupa 19.aprila: Videćete kako uživo izgleda 100.000 ljudi - Infobrif\nObjavljeno 14.04.2019. u 14:28\nBEOGRAD – Šef poslaničke grupe SNS Aleksandar Martinović pozvao je danas sve građane Srbije da dođu na veliki narodni skup SNS 19. aprila u okviru kampanje “Budućnost Srbije”, kako bi pokazali da je Srbija drugačija od one kakvom su u subotu hteli da je predstave lideri SzS.\n“Neki nam nisu verovali kada smo govorili da Srbiji preti fašistička opasnost. Juče ste mogli da vidite i čujete ne samo Boška Obradovića, nego i Sergeja Trifunovića koji otvoreno propagira fašističke ideje. Rekao je da Vučić naseljeva Arape i Mađare po Srbiji da bi valjda uništio srpski narod”, rekao je Martinović na konferenciji za novinare u parlamentu kojoj su pirsustvovali i poslanici SNS i drugih stranaka vladajuće koalicije.\n“Ovo sigurno nije poruka ni Srbije, ni srpskog naroda, nego iščašenog i pomračenog uma, a srpski narod je prijateljski raspoležen i prema Mađarima i prema pripadnicima svih drugih naroda u našoj zemlji”, rekao je Martinović.\nPoručio je, kako kaže, našoj braći i sugrađanima i prijateljima, komšijama Mađarima da je Srbija njihova država isto koliko i naša.\nMartinović je rekao da će SNS 19. aprila ispred Doma Narodne skupštine održati veliki skup, i tu će se, kaže, videti kako zaista izgleda veliki skup na kome će učestvovati ne samo stranački akivisti, poslanici i ministri, nego svi sa članovima svojih porodica.\nMartinović: Više Srba je krenulo iz Leposavića na miting 19. aprila\n“Na tom skupu nećete čuti reči mržnje, nećete čuti uvrede, pretnje silovanjem, nećete moći da vidite motorne testere, vešala, ništa od onoga što su građani nažalost videli u režiji SzS”, rekao je Martinović.\nNaglasio je da će SNS 19. aprila poslati drugaciju poruku od one koju šalje SzS.\n“Ispred Skupštine moći ćete da vidite kao uživo izgleda 100.000 i više stotina hiljada, a ne onih izmišljenih 100.000 u glavi Sergeja”, rekao je Martinović i dodao da će tada i atmosfera biti drugacija od one koju su juče stvorili predstavnici SzS i da će učesnici moći i decu da povedu na taj skup.\n“Na jučerašnji skup niko nije smeo da dovede dete”, rekao je Martinović i naveo da niko normalan nije hteo juče da dovodi decu na protest SzS da bi slušla i gledala kako na bini Trifunović psuje, kako se pije pivo i na govornici sa mobilog telefona čitaju tvitovi.\nNa veliki skup SNS 19. aprila, kaže Martinović, decu će moći da dovedu i Ðilas i Jeremić i potpuno bezbedno će moći da se vrate kući.\nAleksandar MartinovićBudućnost SrbijeSkupSNS


Održana savetovanja o energetici i ekologiji u Subotici | Energetski portal Srbije\nOdržana savetovanja o energetici i ekologiji u Subotici\nU hotelu „Patria“ u Subotici prošle nedelje održan je Treći simpozijum „Odsumporavanje dimnih gasova“, Šesto Savetovanje „Deponije pepela, šljake i jalovine u termoelektranama i rudnicima“ i Četrdeset i drugo Savetovanje „Zaštita vazduha 2014“.\nNa ovoj manifestaciji predstavljena su 24 stručna rada iz oblasti zagađenja vazduha, sanacije i dekultivacije deponije pepela i kontrole dimnih gasova u elektranama.Takođe je bilo reči i o uvođenju novih tehnologija u energetski sektor, upotrebi produkata sagorevanja uglja i donošenju novih zakonskih propisa i standarda usaglašenih sa propisima Evropske unije.\nPredsednik Organizacionog odbora Savetovanja gospođa Ljiljana Tanasijević izjavila je da će uskoro biti pokrenuta inicijativa koja će zatražiti od nadležnih organa da donesu Uredbu o korišćenju elektrofilterskog pepela u komercijalne svrhe i izmenu Uredbe o odlaganju otpada na deponijama. Kako je naglasila gospođa Tanasijević, ova inicijativa ima za cilj da deponije pepela i šljake budu izuzete iz Uredbe o odlaganju otpada na deponijama jer se na njima odlaže nusproizvod termoenergetskih sistema.\nDirektor korporativnih poslova u PD „TENT“ gospodin Vojin Nestorović istakao je da je zaštita životne sredine bitan segment za razvoj društva i da zahteva velika finansijska ulaganja. Predstavljeni su i projekti zaštite životne sredine PD „TENT“ kao što su izgradnja postrojenja za odsumporavanje dimnih gasova i uvodjenje novog sistema ugušćenog transporta pepela i šljake.\nU okviru savetovanja organizovana je i poseta fabrici „Siemens“ koja proizvodi vetrogeneratore za inostrano tržište.\nOva savetovanja organizovala je Privredna komora Srbije u saradnji sa Rudarskim institutom iz Zemuna, „Elektroprivredom Srbije“, termoelektranama „Nikola Tesla“ i „Kostolac“ i Rudarskim basenom „Kolubara“.


Krstić: Razmatraju se različite opcije za poresku reformu\nMinistar finansija Srbije Lazar Krstić izjavio je danas da se razmatra nekoliko različitih opcija u pripremi poreske reforme i da se detalji neće iznositi u javnost pre no što reforma bude dogovorena.\nMinistar nije želeo da komentariše navode medija u kojima se iznose informacije o uvođenju progresivnog oporezivanja zarada i povećanju poreza na imovinu.\n- Poreska reforma je jedna ozbilja stvar na kojoj radimo, koja se ne prelama preko kolena i nećemo je komunicirati preko novina pre nego što se interno dogovorimo. Ja ne bih da komentarišem navode iz medija jer razmatramo nekoliko različitih opcija - kazao je on.\n- Mi želimo da se konsltujemo sa svim relevantim institucijama počev od Fiskalnog saveta pa nadalje i sa čitavom Vladom - kazao je on.\nKrstić je kazao i da se razmatra dinamika primene poreske reforme.\nSPAS OD NASRTLJIVIH TRGOVACA Novi Zakon o zaštiti potrošača uvodi registar "Ne zovi"\nNovi Zakon o zaštiti potrošača koji bi do kraja godine trebalo da uđe u skupštinsku proceduru predviđa uvođenje registra "Ne zovi".


KORISNICIMA IZAZVALI STRES I TUGU: Kad poruka kasni devet meseci : Nadlanu.com\nObjavljeno 10. nov 2019. / 10:00:45\nViše stotina hiljada ljudi u Sjedinjenim Državama je dobilo tekstualne poruke koje su upućene još u februaru za Dan Svetog Valentina 2019. godine, iako je u porukama stajalo da su poslate 6. novembra.\nNaravno, ovi pretplatnici nisu ni znali da su im poruke poslate, niti su ljudi koji su ih poslali imali pojma o tome da ih oni nisu primili, te nisu učinili ništa da ih ponovo pošalju.\nOvaj problem je pogodio korisnike kako android tako i ajfon mobilnih aparata, a poruke su stigle sa zakašnjenjem gotovo svim operaterima u Sjedinjenim Državama.\nSMANJENA TOLERANCIJA ZVUKA: Mizofonija - psihički poremećaj…\nKompanija "Sinivers" koja pruža usluge većim telekomunikacionim kompanijama, krivicu za grešku svaljuje na "interni ciklus održavanja".\nUbrzo su se na društvenim mrežama oglasili mnogi kako bi podelili svoje negodovanje zbog ove neobične graške. Mnogi su naveli da su poruke stigle njihovim bivšim partnerima što ih je dovelo u neprijatnu situaciju, dok su neki, pak, bili duboko potreseni jer su primili poruke od rođaka ili prijatelja koji su u međuvremenu preminuli. Jedna žena je primila poruku od sestre u kojoj se kaže da se mama oseća dobro, iako je majka preminula još u junu mesecu.\nPojedini su se požalili da su im sada stigle poruke poslate još pre dve godine. Na kraju se kompanija "Sinivers" na svojoj zvaničnoj veb stranici uputila izvinjenje svim korisnicima koji su bili žrtve ovog nesrećnog tehničkog kvara, uveravajući ih da je problem otklonjen i da rade na tome da se više nikada ne ponovi.


UO PIC započinje dvodnevnu sednicu o novom šefu OHR\nTanjug 1. juna 2021. 10:34\nSARAJEVO – Politički direktori zemalja članica Upravnog odbora Saveta za sprovođenje mira (PIC) započeće danas dvodnevnu sednicu na kojoj će razmatrati sprovođenje Opšteg okvirnog sporazuma za mir i sveukupnu situaciju u BiH.\nReč je o prvoj sednici PIC-a nakon što je u četvrtak, 27. maja, nemački diplomata Kristijan Šmit imenovan za novog visokog predstavnika, koji bi dužnost trebalo da preuzme 1. avgusta.\nOčekuje se da bi na sednici PIC-a mogao biti potvrđen Inckov nasldnik, preneo je sarajevski ortal Klix.\nŠmit je jedini kandidat i do sada su sve zemlje, izuzev Rusije dale podršku za njegov dolazak na čelo OHR-a.\nS tim u vezi predsednica Republike Srpske Željka Cvijanović je zatražila sastanak sa predsednikom Srbije Aleksandrom Vučićem, koji će, kako je najaljeno, biti održan sutra u Beogradu.\nSrbija je potpisnik Dejtonskog sporazuma, a samim tim i Aneksa 10 u kojem je jasno navedeno da su samo strane potpisnice nadležne da „traže postavljanje visokog predstavnika“.\nSrpski član i predsedavajući Predsedništva BiH Milorad Dodik izjavio je juče da „zbog elementarnog nepoštovanja vladavine prava u vidu kršenja Aneksa 10“, Republika Srpska ne može da prihvati nametanje bilo koje ličnosti za visokog predstavnika.\n„Strane potpisnice Dejtonskog mirovnog sporazuma moraju da utvrde predlog koji se potom potvrđuje relevantnom rezolucijom Saveta bezbednosti UN, a ne da nekakvi ambasadori i neka samozvana tela pokušavaju da nam nameću visoke predstavnike, kršeći međunarodno pravo“, poručio je Dodik.


IZ MINUTA U MINUT Erdogan traži Gulena od Obame (video, foto) - 16.07.2016, Sputnik Srbija\nTurski predsednik Redžep Tajip Erdogan zatražio je od američkog predsednika Baraka Obame da izruči islamskog propovednika Fatulaha Gulena, kojeg Ankara smatra... 16.07.2016, Sputnik Srbija\n22:15 16.07.2016 (Osveženo: 13:18 11.06.2019)\nTurski predsednik Redžep Tajip Erdogan zatražio je od američkog predsednika Baraka Obame da izruči islamskog propovednika Fatulaha Gulena, kojeg Ankara smatra za glavnog organizatora neuspelog državnog udara tokom protekle noći u kojem je stradalo najmanje 265 ljudi, a više od 1.500 uhapšeno.\nVojska u Turskoj pokušala je tokom prethodne noći da preuzme vlast. U međuvremenu uhapšen je bivši komandant turske avijacije Akin Ozturk, za koga se smatra da je glavni organizator pokušaja državnog udara. Vojnici koji su učestvovali u akciji izjavili su posle hapšenja da su mislili da učestvuju u vojnoj vežbi.\nGrupa turskih vojnika pokušala je da sprovede ilegalna dejstva protiv organa vlasti, izjavio je premijer Binali Jildirim.\nKako je rekao, to ne može u potpunosti da se nazove prevratom, ali naši građani bi trebalo da budu uvereni da ćemo uraditi sve kako bi se očuvao red i bezbednosti. „Odgovorni će snositi najsurovije posledice“, istakao je premijer.


Priznanje RTB-u za smanjenje zagađenja vazduha – RADIO TELEVIZIJA BOR\nPriznanje RTB-u za smanjenje zagađenja vazduha\nBOR – Uspostavljanjem nove tehnologije topljenja bakra u novoizgrađenim postrojenjima i prelaskom na novu savremenu BAT tehnologiju koja stvara minimalnu količinu otpada, Rudarsko topioničarski basen Bor uspešno rešava problem komunalnog, građevinskog i opasnog otpada, rečeno je na prezentaciji o upravljanju otpadom u borskom kombinatu bakra, koja je organizovana za učesnike seminara „Otpad – nadzor i predostrožnost“ u Hotelu Jezero na Borskom jezeru. Upotrebom savremenih tehologija i poštovanjem ekoloških postulata, RTB Bor je preobratio kvalitet življenja u gradu u kojem posluje, a Bor od „crne tačke“ na mapi Evrope postao je grad sa vazduhom prve kategorije. Upravo to je jedan od razloga zbog kojih je Borski kombinat bakra postao jedan od retkih dobitnika priznanja za doprinos smanjenju zagađenja vazduha u zemlji, koje dodeljuje Ministarstvo zaštite životne sredine.\n„To je priznanje za doprinos poboljšanju kvaliteta vazduha u gradu Boru i okolini. Moramo da se pohvalimo da smo jedan od tri laureata, dobitnika tog prestižnog priznanja, koje je na Svetski dana bez automobila, uručeno u Beogradu. Činjenica je da su u RTB-u u jedan respektabilan investicioni program, kakav je izgradnja Nove topionice i Fabrike sumporne kiseline, uložena ogromna sredstva i da je ta investicija dala rezultat, najveći upravo u ekološkom delu. Bor je već dve godine u prvoj kategoriji kvaliteta vazduha u Srbiji po svim parametrima, što znači da nijedna zagađujuća materija nije prešla granične vrednosti predviđene zakonskim okvirima Republike Srbije. Postoje još dve oblasti u prvoj kategoriji, to su teritorija Novog Sada i oblast Vojvodine, a svi ostali su u nekim drugim kategorijama. Za nas je to izuzetno važno jer smisao ovog projekta i ovog ulaganja je upravo taj da se konačno, posle mnogo godina, može u Boru planirati život, planirati budućnost i da mi sada živimo na jedan drugi način, otvaramo pluća na pravi način i dajemo šansu svima nama u Boru kako onima koji su u RTB-u, tako i svima ostalima, da planiraju život na ovim prostorima“, istakao je pomoćnik generalnog direktora RTB-a Bor za ekologiju Saša Perišić.\nIako je evropska i lokalna regulativa u pogledu zaštite životne sredine sve restriktivnija i zahtevnija, kompanije koje usvoje ekološke standarde konkurentnije su na međunarodnom tržištu, budući da ekološki standardi promovišu inovaciju i modernizaciju procesa i proizvoda, i vode ka čistijim tehnologijama. Da je društveno odgovorna kompanija, koja poštuje ekološke standarde, RTB Bor je dokazao upravo uspostavljanjem balansa između potrebe za ekonomskim rastom i očuvanja zdravog prirodnog okruženja za buduće generacije u gradu koji je posle četiri decenije, proglašen ekološkom zvezdom poboljšanja stanja kvaliteta vazduha u Srbiji.\nTags: cist vazduh, ministarstvo zastite zivotne sredine, otpad, priznanje, rtb, RTB Bor, seminar, upravljanje otpadom\nPrevious Seminar o upravljanju otpadom u „Hotelu Jezero“ na Borskom jezeru\nNext Međunarodni sajam „Zdravo, domaće, prirodno“ u Zaječaru


Predsednica Jahjaga je dočekana od Predsednika Sabora i Premijera Hrvatske - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednica Jahjaga je dočekana od Predsednika Sabora i Premijera Hrvatske\nPredsednica Republike Kosovo, gospođa Atifete Jahjaga, u okviru službene posete Republici Hrvatskoj, je imala radni ručak sa Predsednikom Sabora, gospodinom Boris Šprem, u društvu sa jednom delegacijom hrvatskih parlamentaraca.\nPredsednica Jahjaga, u pratnji zamenika premijera Hajredin Kuči, ministarkom za evropske integracije, Vlora Čitaku i ministrom ekonomije Besim Bećom, naglasila je važnost produbljivanja saradnje između dve zemlje i naročito između dva Parlamenata. Ona reče da iskustvo Sabora Hrvatske u oblasti zakonodavstva i njegovog usaglašavanja te stečeno iskustvo na njenom putu evropskih integracija može poslužiti ka putokaz za Kosovo i njene integracione procese.\nPredsednica Jahjaga reče da Kosovo je građanska država u kojoj sve zajednice uživaju svoja ravnopravna prava, uključujući i hrvatsku zajednicu koja živi na Kosovu i koja će, sa novim ustavnim izmenama, postati ustavni element i imati će jedno garantovano mesto u Skupštini Kosova.\nOna reče da je Kosovo postala faktor mira, stabilnosti i dobrosusedstva u celoj regiji Balkana. Ona takođe reče da institucije Republike Kosovo rade na integraciji svih građana, uključujući i srpsku zajednicu, naročito u tri opštine na severu zemlje. Predsednica Jahjaga je naglasila da sprovođenje Plana Ahtisaarija u tri opštine na severu jeste najbolje rešenje pošto nudi širok spektar prava za srpsku zajednicu.\nPredsednik Sabora Republike Hrvatske, Boris Šprem, je naglasio da je njegova zemlja je posvećena pomoći Kosovo u svim oblastima i naročito razmenom iskustva u procesu evropskih integracija. On reče da je važno da se uspostave dobrosusedski odnosi u region Zapadnog Balkana.\nPredsednica Jahjaga se sastala sa hrvatskim premijerom Milanovićem\nPredsednica Republike Kosovo, gospođa Atifete Jahjaga se, tokom službene posete Republici Hrvatskoj, u pratnji zamenika premijera Hejredin Kuči, ministarke za evropsku integraciju Vlora Čitaku i ministar ekonomije Besim Bećaj, danas je dočekana od hrvatskog premijera, Zoran Milanović.\nPredsednica Jahjaga je ocenila kao vrlo dobre odnose između dve zemlje i naglasila da veze između dve zemlje trebaju još više ojačati. Ona reče da članstvo Hrvatske u EZ-e treba da služi kao primer za sve u regionu koji smera evropsku integraciju.\nPredsednica Jahjaga je naglasila da Kosovo i Hrvatska treba da razmenjuju njihova iskustva u svim oblastima i da Republika Hrvatska može pomoći Kosovo naročito u oblasti privrede i investicija.Ona reče da hrvatske i kosovske kompanije imaju jednu dobru saradnju pošto su obje zemlje tradicionalno imale dobre međusobne veze.\nOna reče da Republika Kosovo ima potrebe za pomoć u procesu evropske integracije i iskustvo Hrvatske je vrlo korisna za zemlju.\nPremijer Republike Hrvatske, gospodin Zoran Milanović, je naglasio da je njegova zemlja spremna pomoći Kosovo sa tehničkog aspekta u svim oblastima a naročito u proces zbližavanja sa EZ-e. Hrvatski premijer Milanović je naglasio da Kosovo treba da izvrši duboke reforme i da svojstveno radi na ostvarivanje njenih ciljeva . On reče da ekonomski razvoj treba da bude prioritet i Republika Hrvatska je spremna da pomaže u ovoj oblasti.


U Beogradu održan protest građana zbog napada na Borka Stefanovića - SAHAR Balkan\nProtest građana zbog napada na Borka Stefanovića pod nazivom 'Stop krvavim košuljama' održan je u subotu u Beogradu, javlja RTS.\nUčesnici protesta okupili su se na platou ispred Filozofskog fakulteta u Beogradu, a zatim prošli pored Narodne skupštine i zgrade RTS-a u Takovskoj. Kolona je nastavila Svetogorskom i Makedonskom ulicom i otišla do tržnog centra Staklenac.\nNa protestu nije bilo stranačkih obilježja, iako su na njega pozvale gotovo sve opozicione stranke, a okupljeni su nosili transparent na kojem piše "Stop krvavim košuljama".\nUčesnicima protesta obratio se glumac Branislav Trifunović, koji je istakao kako je riječ o građanskom protestu.\n"Drago mi je što ste odlučili da se ova borba ne može voditi palcem, nego licima, grlom, nogama, urlanjem, glasnim urlanjem. Zato vas molim da šetamo u miru, da šetamo nasmijani, da šetamo da pokažemo koliko nas ima i koliko će nas tek biti", poručio je Trifunović.\nPovod za protest je napad na lidera 'Levice Srbije' Borka Stefanovića koji se dogodio 23.novembra u Kruševcu. Zbog napada na Stefanovića uhapšene su tri osobe i protiv njih su podnesene krivične prijave.\nDec 08, 2018 21:52 Europe/Sarajevo\nBrnabić: Srbija podnijela zahtjev CEFTA zbog mjera Prištine\nPoslije udara groma avion Montenegro Airlinesa preusmjeren u Beograd


Vakcinacija građana na zemunskom keju\n22. maja 2021. - 12:23\nAutobus za vakcinaciju, koji je po drugi put, 22. maja postavljen na Zemunskom keju omogućava građanima da prime Sinofarm (kinesku) i Fajzer vakcinu u periodu od 9 do 17 časova.\nKao i prošle subote kada je autobus, takođe bio postavljen na Keju, građani pokazuju veliko interesovanje.\nPredsednik Gradske opštine Zemun Gavrilo Kovačević i sekretarka za socijalnu zaštitu Grad Beograda Nataša Stanisavljević uverili su se da su građani izuzetno zadovoljni što i na ovaj način mogu da dođu do vakcine i time zaštite svoje zdravlje, ali i budu deo globalne kampanje za sticanje kolektivnog imuniteta i vraćanja života u normalne tokove.\n”Opština u kontinuitetu od početka pandemije pruža podršku zdravstvenom sistemu. Zajednički cilj je dostizanje kolektivnog imuniteta kako bismo se vratili normalnom životu. Pored kol centra i mobilnih timova, uputili smo preko 15 hiljada poziva privrednicima da im ponudimo mogućnost da u saradnji sa Domom zdravlja organizujemo vakcinaciju za zaposlene. Takođe, uputili smo poziv obrazovnim institucijama, i stavili akcenat na mlade, da ih i na ovaj način motivišemo da se vakcinišu. Već smo organizovali vakcinaciju u školi Ilija Birčanin, u preduzeću Insa, a za ponedeljak je zakazana i vakcinacija zaposlenih u fabrici Galenika, tako da svi koji su zainteresovani mogu da nam se obrate. Mi smo spremni da brzo reagujemo i praktično za 24 sata napravimo raspored za vakcinaciju”, rekao je predsednik Kovačević.\nSekretarka za socijalnu zaštitu Nataša Stanisavljević naglasila je da važno da se nastavi ovaj tempo i da se stepen imunizacije povećava iz dana u dan.\n”U Beogradu je vakcinisano 48,1 posto punoletnih građana i polako se približavamo toj važnoj brojci od 50 posto. Upućujemo apel mladima da se odazovu u što većem broju. Zato punktovi za vakcinaciju moraju biti dostupni svima, zato su otvoreni i punktovi u tržnim centrima, i zato je danas i ovde autobus za vakcinaciju. Grad Beograd ima odličnu saradnju sa svim opštinama, sa Vladom Republike Srbije i svi smo posvećeni istom cilju, a to je imunizacija stanovništva”, rekla je sekretarka Nataša Stanisavljević.\nNa keju su građani imali i priliku da se posavetuju sa lekarima Doma zdravlja Zemun, dobiju odgovore na sva pitanja, naročito vezano za imunizaciju mladih. Pedijatar dr Biljana Radičević naglasila je da su mladi osvešćeni, da prate tokove, da žele da se vakcinišu i da će svakako ova kampanja koja je okrenuta ka njima još više uticati na dostizanje kolektivnog imuniteta.\nAutobus za vakcinaciju preuređen je po preporukama i standardima Gradskog zavoda za javno zdravlje. Ceo proces od prijave do vakcinacije traje nekoliko minuta. Građani koji su prvu dozu primili u namenskom autobusu, revakcinišu se u domovima zdravlja na teritoriji gde imaju prebivalište.\nMobilni tim za vakcinaciju\nPrethodni tekstHramovna slava Nikolajevske crkve\nSledeći tekstU ponedeljak u Zemunu i Staroj Pazovi suzbijanje komaraca


Odgovor Vesni Pešić - Miljenko Dereta - Peščanik\nBudući da je gopođa Vesna Pešić, u maniru naših „važnih“ političara, odmah posle svog izlaganja napustila skup „Od trećeg mesta do trećeg sektora“ nisam bio u prilici da odgovorim na njene tvrdnje. Zato sada koristim činjenicu da ste taj deo njenog izlaganja objavili u izveštaju sa ovog skupa.\nGopođa Pešić kaže da „ni posle pet godina od demokratskih promena 2000. nije usvojen zakon o nevladinim organizacijama, ocenivši da je to jedan od najvećih neuspeha nevladinog sektora, koji je time stavljen van zakona što dovodi do otvorenog sukoba javnog i nevladinog sektora“.\n1. Postoji zakon o udruženjima građana na osnovu koga su pri Ministarstvu za ljudska prava i prava manjina SCG registrovane sve postojće NVO pa pretpostavljam i ona na čijem čelu se danas nalazi i gospođa Pešić. Dakle mi nismo van zakona ali nismo zadovoljni zakonom koji reguliše naš rad i intenzivno radimo na usvajanju novog, prilagođenog evropskim standardima.\n2. To što još nema novog zakona o NVO ne može biti najveći neuspeh nevladinog sektora jer mi ne donosimo zakone. Zakone donosi Skupština Srbije, ista ona u kojoj je sedela i gospođa Pešić. Bilo bi zanimljivo čuti šta je ona lično preduzela da se zakon o „nama“ donese u vreme dok je bila član vladajuće koalicije. Budući da je posle demokratskih promena 2000. očigledno izgubila interes za nevladin sektor i preselila se u Ambasadu SCG u Meksiku, gospođa Pešić verovatno ne zna sudbinu ovog zakona. Naime, Predlog zakona, usaglašen između vlade premijera Đinđića i predstavnika NVO bio je usvojen na vladi i poslat je u Skupštinu u martu 2003. Bilo je dogovoreno da bude usvojen tokom prolećnog zasedanja a onda je premijer Đinđić ubijen i na dnevni red su došle važnije teme i zakoni, nova vlada, novi izbori pa opet nova, današnja vlada koja je povukla sve tadašnje predloge zakona iz skupštinske procedure. Tako smo se našli na novom početku i posle dve godine upornog rada, u kome gospođa Pešić uopšte nije učestvovala, došli smo do novog usaglašenog predloga zakona, ovog puta sa Ministarstvom za javnu upravu i lokalnu samoupravu. Ponovo nam je rečeno da će biti na dnevnom redu prolećnog zasedanja…. Izvinjavam se gospođi Pešić što je o ovome nisam iscrpno obaveštavao dok je bila u državnoj službi.\nNedavno je profesor Žarko Puhovski rekao da su ljudi iz NVO sektora nezadovoljni jer nikad u političkoj borbi ne pobede „naši“. „Naši nikada ne mogu da budu na vlasti jer kada su na vlasti više nisu naši!“ kaže Puhovski. Gospođa Pešić je malo bila naša, pa malo njihova pa sad opet želi da bude naša i da nam, ne pominjući i svoju ličnu odgovornost za vreme dok je bila deo vlasti, drži predavanje o stvarima o kojima nema dovoljno podataka. Nije pristojno.


Google se nagodio da plati 8 miliona dolara zbog Google Buzz-a\nOstale vesti, 04.11.2010, 01:54 AM\nUkoliko ste ovih dana dobili email od kompanije Google, nije u pitanju ni šala ni prevara. To je deo pogodbe na koju je kompanija pristala koja je, između ostalog, obavezuje da svim svojim korisnicima sa teritorije Sjedinjenih Američkih Država pošalje email u kojem će im biti objašnjeno kako se završio sudski postupak vođen po tužbi nekih korisnika.\nGoogle Buzz je pokrenut 9. februara kao aplikacija u okviru Gmail-a. On je omogućavao korisnicima da objavljuju statusne poruke, dele sadržaje sa drugima i čitaju i komentarišu objave prijatelja. Pored toga, on je korisnicima nudio već oformljen krug prijatelja na osnovu učestalosti razmene email poruka sa pojedinim osobama. Ova lista je automatski bivala javna, te su se stručnjaci koji se bave zaštitom privatnosti usprotivili ovakvoj praksi pre svega zbog toga što je ona dovodila u nevolju novinare, poslovne ljude ili ljude koji jednostavno žele svoju privatnost da sakriju od drugih. Buzz je takođe razljutio korisnike i zbog toga što je automatski uključivao sve Gmail korisnike bez prethodnog traženja saglasnosti. Iako je Google ubrzo promenio sporna podešavanja privatnosti i napravio druge tehničke izmene, izvinjavajući se korisnicima zbog toga što servis nije bio dovoljno testiran pre nego je pokrenut, tužbe besnih korisnika su usledile, a reakcija Google-a je ocenjena kao zakasnela i nedovoljna.\nU email-u koji kompanija šalje korisnicima objašnjavaju se pojedinosti pogodbe, sa naglaskom da se ona odnosi na američke korisnike Gmail-a. Korisnici ne treba da očekuju da će dobiti novac na ime odštete iako je Google dužan da donira 8,5 miliona dolara organizacijama koje sprovode programe edukacije na temu privatnosti na internetu.\nStručnjaci smatraju da ovakav ishod slučaja može osnažiti grupe koje se bave zaštitom privatnosti internet korisnika. Koristeći pogodnosti koje pružaju društvene mreže i web mail servisi, korisnici pristaju da svoje podatke ostave na čuvanje kompanijama koje im ovakve usluge nude. Međutim, takav pristanak ne znači da su se korisnici saglasili da ove kompanije prikupljaju, popisuju i u nekim slučajevima čak i prodaju poverljive podatke korisnika onima koji bi od njih imali koristi.


Palanka nakon nevremena: Totalna šteta na 1.200 hektara\nNaslovna Info Opštinske vesti Palanka nakon nevremena: Totalna šteta na 1.200 hektara\nBAČKA PALANKA: Ono što je Bačku Palanku, Čelarevo, Karađorđevo i Obrovac zadesilo 7. jula odavno nije viđeno, gledano po pričinjenoj šteti na velikoj površini u nekoliko ovdašnjih atara.\nOlujno nevreme praćeno pljuskovima i gradom uništilo je ratarske kulture, ali i povrće, voćnjake i vinograde, načinilo začajnu štetu u ovdašnjim šumama i parkovima, kao i na objektima, automobilima. Nadležni u lokalnoj samoupravi brzo su formirali komisije koje su odmah krenule na teren, a brzo su intervenisali i procenitelji osiguravajućih kuća. – Ogromni gradonosni oblak, kao i oluja stigli su iz pravca Vukovara, sručili su se najpre na Karađorđevo, gde su izvaljena stabla drveća i otkrivani krovovi na kućama – rekao je novinarima Milorad Ivić, član Opštinskog veća zadužen za poljoprivredu.\n– Nakon ispaljenih raketa oblak se podigao, ali na taj način je izbegnuto samo veće stradanje Bačke Palanke. Delovi atara kao što su Kerekić, Gajić, Jaroš i Tamana osetili su najjače udare grada i oluje. Po podacima radarskog centra na blizu 1.200 hektara poljoprivredne kulture pretrpele su stoprocentnu štetu. Ali to je samo deo opštinskog atara koji je u nevremenu od pre nedelju dana pretpreo štetu. Zasedalo je Opštinski štab za vanredne situacije koji je razmatrao uvođenje varedne situacije za deo atara koji je pretpreo najveću štetu. Pod uslovom da se proglasi elementarna nepogoda što je Štab izglasao, a što bi i predsednik opštine trebao da potvrdi, zahtevom za dobijanje pomoći obrtićemo se nadležnima u Pokrajini i Republici – naglasio je Ivić.\nPogledaj: Nevreme “počistilo” atare između Čelareva i Bačke Palanke. Neprocenjiva šteta!\nPogledaj: Nevreme “odseklo” Karađorđevo. I dalje bez struje, vode i telefona (VIDEO)\nPogledaj: Procena štete od nevremena u narednih nekoliko dana\nSreća u nesreći je, kažu u Palanci, činjenica što je žetva pšenice u ovom delu atara bila završena 95 odsto, pa su od ratarskih kultura najviše stradali kukuruz, soja i suncokret. Ivić je dodao da je i bez nevremena i štete koja je pričinjena ova godina najlošija u poslednjoj deceniji kada je reč o prinosima pšenice. Nju je u vreme nicanja zadesila suša, potom tropske vrućine početkom jula. Zato se prosečni prinosi ovde kreću od 3-3,5 tone po jutru, odnosno 5-5,5 tona po hektaru što sa ovde ponuđenom cenom od 17-18 dinara za kilogram ne pokriva ni cenu proizvodnje, vele ratari.\nNevreme u Bačkoj Palanci\nPrethodni tekstKUD „Mladost“ iz Bača na turneji u Republici Srpskoj\nSledeći tekstBačkopalančani uspešni na Evropskom prvenstvu u Račicama\nIspiranje vodovodne mreže u Čelarevu